
讬讚 专诪"讛

讜诪拽砖讬谞谉 讗讛讗 诪转谞讬转讗 讜住讘专 专' 诪讗讬专 讻诇 注专讜讛 砖讘"讚 讬砖专讗诇 诪诪讬转讬谉 注诇讬讛 讘谉 谞讞 诪讜讝讛专 注诇讬讛 讜讛转谞讬讗 讙专 砖讛讬转讛 讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 讬砖 诇讜 砖讗专 讛讗诐 讻讙讜谉 注专讬讜转 讛讗住讜专讜转 诇讜 诪讞诪转 拽讜专讘转 讗诪讜 讻讙讜谉 讗讞讜转 讗诪讜 讚讻转讬讘 讘讛 讻讬 砖讗专 讗诪讱 讛讬讗 讜讛"讛 诇讗讞讜转讜 诪讗诪讜 讜讛讗 拽诪"诇 讚讗注"讙 讚拽讬"诇 讚讙专 砖谞转讙讬讬专 讻拽讟谉 砖谞讜诇讚 讚诪讬 讻讬讜谉 讚讗讬转住专 砖讗专 讛讗诐 诇讘"谞 讻讚讗讬转讗 诇拽诪谉 诪讗讱 诇讗 讘转 讗诪讬 讜诪讗转 讗诪讜 讛砖转讗 讚讗讬讙讬讬专 谞诪讬 讙讝专讬谞谉 砖诪讗 讬讗诪专讜 讘讗讬谉 诪拽讚讜砖讛 讞诪讜专讛 诇拽讚讜砖讛 拽诇讛 讻讚讗讬转讗 讘驻专拽 讻讬爪讚 讗砖转 讗讞讬讜 (讬讘诪讜转 讻"讘.) 讜讗讬谉 诇讜 砖讗专 讛讗讘 讗讬谞讜 讗住讜专 讘注专讬讜转 砖讗讬住讜专谉 诪讞诪转 拽讜专讘转 讛讗讘 讻讙讜谉 讗讞讜转 讗讘讬讜 讚讻转讬讘 讘讛 砖讗专 讗讘讬讱 讛讬讗 讜讛讜讗 讛讚讬谉 诇讗讞讜转讜 诪讗讘讬讜 讜诇讗 诪讗诪讜 诪讗讬 讟注诪讗 讚讗讬谉 讗讘 诇讻讜转讬 讜讗驻讬' 讛讬讻讗 讚讬讚讬注 讚专讞诪谞讗 讗驻拽专讬讛 诇讝专注讬' 讚讻转讬讘 讗砖专 讘砖专 讞诪讜专讬诐 讘砖专诐 讻讚讗讬转讗 讘驻专拽 谞讜砖讗讬谉 注诇 讛讗谞讜住讛 讜转讜 诇讬讻讗 诇诪讙讝专 砖诪讗 讬讗诪专讜 讜诪砖讜诐 拽讜专讘讗 谞诪讬 诇讬讻讗 讚讛讗 讗驻讬' 讘诪讬讚讬 讚诪讬转住专 讻砖讛讜讗 讻讜转讬 诪砖讜诐 拽讜专讘讗 驻拽注 诇讬讛 诪讻讬 讗讬讙讬讬专 讚讙专 砖谞转讙讬讬专 讻拽讟谉 砖谞讜诇讚 讚诪讬 讜讻"砖 讘诪讬讚讬 讚诇讬讻讗 拽讜专讘讗 讗驻讬' 讻砖讛讜讗 讻讜转讬 讜讘讚讬谉 讛讜讗 讚讗驻讬' 讛讜专转讜 讜诇讬讚转讜 砖诇讗 讘拽讚讜砖讛 讬砖 诇讜 砖讗专 讛讗诐 讙讝讬专讛 砖诪讗 讬讗诪专讜 讗诇讗 专讘讜转讗 拽诪"诇 讚讗注"讙 讚诇讬讚转讜 讘拽讚讜砖讛 讻讬讜谉 讚讗讬谉 讛讜专转讜 讘拽讚讜砖讛 讗讬谉 诇讜 砖讗专 讛讗讘 讛讗 讻讬爪讚 讻讜' 讗讞讜转 讛讗讘 诪谉 讛讗讘 讬拽讬讬诐 讚讻讬讜谉 讚讗讞讜讛 讚讬诇讛 诪转诪转 讗讘 讛讬讗 诇讗讜 讗讞讜讛 讛讬讗 讚讗讬谉 讗讘 诇讻讜转讬 讜诇讗讜 讗讞讜转 讗讘讬讜 讛讬讗 讗讞讜转 讛讗讘 诪谉 讛讗诐 专"诪 讗讜诪专 讬讜爪讬讗 讚讻讬讜谉 讚讗讞讜讛 讚讬诇讛 诪讞诪转 讗诐 讛讬讗 讗讞讜讛 讛讜讬讗 讜讗讞讜转 讗讘讬讜 讛讬讗 讜讗注"讙 讚诪"诪 讗讬谉 讗讘 诇讻讜转讬 讛谞讬 诪讬诇讬 诇诪讬住专 砖讗专 拽专讜讘讬谉 讚讗转讬讗 诪讞诪转讬讛 讗讘诇 讗讞讜转 讗讘讬讜 讙讝讬专转 讛讻转讜讘 讛讬讗 讻讚讚专讬砖 专' 讗诇注讝专 诇拽诪谉 讜讞讻诪讬诐 讗讜诪专讬诐 讬拽讬讬诐 讚讗讬谉 讗讘 诇讻讜转讬 诇讻诇 讚讘专 讜诇讬转 诇讛讜 讚专砖讗 讚讗转 讗讘讬讜 讻讚讘注讬谞谉 诇诪讬诪专 拽诪谉 砖讛讬讛 专讘讬 诪讗讬专 讗讜诪专 讻诇 注专讜讛 砖讛讬讗 诪砖讜诐 砖讗专 讛讗诐 讬讜爪讬讗 讻讜' 讗专讬砖讗 拽讗讬 讚拽讗 诪驻诇讬讙 讘讬谉 讗讞讜转 讛讗讘 诪谉 讛讗诐 讜讘讬谉 讗讞讜转 讛讗讘 诪谉 讛讗讘 讜诪讜转专 讘讗砖转 讗讞讬讜 讗驻讬' 诪讗诪讜 讜讗讬转 讘讛 驻诇讜讙转讗 讘驻' 谞讜砖讗讬谉 注诇 讛讗谞讜住讛 (讬讘诪讜转 爪"讞.) 专讘 砖砖转 诪讜拽讬 诇讛 讘讚谞住讘讛 讻砖讛讜讗 讻讜转讬 讜专讘 讗讞讗 讘专"讬 诪讜拽讬 诇讛 讘讚谞住讘讛 讻砖讛讜讗 讙专 讚讻诇 注专讜讛 砖讛讬讗 诪砖讜诐 讗讬砖讜转 诪讻讬 诪讬讙专砖讗 诇讗 讙讝专讬谞谉 讘讛 砖诇讗 讬讗诪专讜 讜诇讗 诪爪讬转 诇诪讬诪专 讟注诪讗 诪砖讜诐 讚诇讗 诪讬转住专讗 注专讜讛 诇讘谞讬 谞讞 诪讞诪转 讗讬砖讜转 讚诪讚诇讗 驻诇讬讙讬 专讘谞谉 注诇讬讛 讘讛讗 诪砖诪注 讚讚讘专讬 讛讻诇 讛讬讗 讜砖诪注讬谞谉 诇讛讜 诇专讘谞谉 讚讚专砖讬 讗讬砖 讗讬砖 诇专讘讜转 讗转 讛讻讜转讬诐 砖诪讜讝讛专讬谉 注诇 注专讬讜转 讻讬砖专讗诇 讗诇诪讗 讗砖讞 讗讞 谞诪讬 讗讬转住专 诇讘"谞 讜讗驻讬' 诇专"诪 谞诪讬 讻讬 讛讬讻讬 讚诪专讘讬 谞诪讬 讗砖讛 讜讘转讛 讗注"讙 讚诇讗 谞驻拽讗 诇谉 诪注诇 讻谉 讬注讝讜讘 讗讬砖 讛讻讬 谞诪讬 讗讬转 诇讬讛 诇专讘讜讬讬 砖讗专 注专讬讜转. 讜讘讗砖转 讗讞讬 讗讘讬讜 讗驻讬' 诪谉 讛讗诐 讜诇专"诪 讗讬爪讟专讬讻讗 诇讬讛. 讜砖讗专 讻诇 讛注专讬讜转 讛讘讗讜转 诪讞诪转 拽专讜讘讬诐 砖谞转讙讬讬专讜 注诪讜 诪讜转专讜转 诇讜 诇讗讬转讜讬讬 讗砖转 讗讘讬讜 诇讗讞专 诪讬转讛 讗讜 讙讬专讜砖讬谉 讜讗驻讬' 诇专"诪 讚讻讬 讗讬转 诇讬讛 拽讜专讘讗 诪讞诪转 讗讘 讙讘讬 讗讞讜转 讗讘讬讜 讚讙诇讬 讘讛 拽专讗 讗讘诇 诪讞诪转 讗讬砖讜转 诇讬转 诇讬讛 讗讘诇 讘砖讗专 拽专讜讘讜转 诇讗 诪爪讬转 诇讗讜拽诪讛 讗诇讗 讘讛谞讱 讚讗转讜 诇讘转专 讛讻讬 讚讛讜讬讗 讛讜专转谉 讘拽讚讜砖讛 讜讛谞讱 讜讚讗讬 讗住讬专讬 讜诇讗 诪爪讬 诇诪转谞讬 讘讛讜 诪讜转专讜转. 谞砖讗 讗砖讛 讜讘转讛 讘讙讬讜专讜转 拽讗 诪讬讬专讬 讻讜谞住 讗讞转 讜诪讜爪讬讗 讗讞转 讚讻讬讜谉 讚诪讚讗讜专讬讬转讗 砖专讬讬谉 诇讬讛 转专讜讜讬讬讛讜 讜诪讚专讘谞谉 讛讜讗 讚讗住讬专 讙讝讬专讛 砖诪讗 讬讗诪专讜 讛讬诇讻讱 诇讗 讗住专讛 诇拽讬讞转谉 讗讛讚讚讬 讚讻讬 讛讬讻讬 讚谞讬诪讗 讻讜谞住 讗转 讛专讗砖讜谞讛 讜诪讜爪讬讗 讗转 讛砖谞讬讛 讗诇讗 讛讬 诪讬谞讬讬讛讜 讚讘注讬 谞住讬讘 讜讛"讛 谞诪讬 讘讬砖专讗诇 讛讬讻讗 讚谞砖讗 讗砖讛 讜讘转讛 讙讬讜专讜转 讜讗讬转 讚诪讜拽诪讬 诇讛 讘砖讗专 讙专讬诐 讜讻讙讜谉 砖谞砖讗 讘讙讬讜转讜 讜谞转讙讬讬专讜 注诪讜 讜诇讗 讬讚注讬谞谉 诪讗讬 拽讗 谞讞讬转 诇讗讜拽讜诪讛 讛讻讬谉 讜诇转驻讜拽讬 诪转谞讬转讗 诪驻砖讟讗 讜转讜讘 谞砖讗 讛讬讛 谞砖讜讬 诪讬讘注讬 诇讬讛. 诇讻转讞诇讛 诇讗 讬讻谞讜住 讗讜拽讬诪谞讗 讘驻专拽 谞讜砖讗讬谉 注诇 讛讗谞讜住讛 讗讛谞讱 讚拽转谞讬 讘讛讜 讬拽讬讬诐 讚讻讬讜谉 讚诇讬讚转讜 讘拽讚讜砖讛 讜诪讬讞诇祝 讘讬砖专讗诇 讙讝专讬谞谉 讘讬讛 砖诇讗 讬讻谞讜住 诇讻转讞诇讛. 诪转讛 讗砖转讜 诪讜转专 讘讞诪讜转讜 讜讗讬转 讚转讗谞讬 讗住讜专 讘讞诪讜转讜 讜讘驻专拽 谞讜砖讗讬谉 注诇 讛讗谞讜住讛 诪转专讬抓 诇讛 讛讻讬 讛讗 讚拽转谞讬 诪讜转专 讘讞诪讜转讜 专"注 讛讬讗 讚讗诪专 转诪讜转 诇讗讞专 诪讬转讛 拽诇讬砖 诇讬讛 讗住讜专讗 讚讛讗 讗讬诪注讬讟讗 诇讬讛 诪砖专讬驻讛 讜讙讘讬 讙专 诇讗 讙讝讜专 专讘谞谉 砖诪讗 讬讗诪专讜 讜诪"诪 诪砖诪注 讚转诪讜转 谞讗住专讛 诇讘"谞 讚讗讬 诇讗 讗驻讬' 讘讞讬讬讛 谞诪讬 转砖转专讬 讜讛讗 讚转讗谞讬 讗住讜专 讘讞诪讜转讜 专' 讬砖诪注讗诇 讛讬讗 讚讗诪专 诇讗讞专 诪讬转讛 谞诪讬 讘讗讬住讜专讗 拽讬讬诪讗 讜讗讬转讗 诇驻诇讜讙转讬讬讛讜 讘驻专拽 讗诇讜 讛谉 讛谞砖专驻讬谉 拽转谞讬 诪讬讛转 讗讞讜转讜 诪谉 讛讗诐 讬讜爪讬讗 讜讗注"驻 砖讗讬谉 讘"讚 讬砖专讗诇 诪诪讬转讬谉 注诇讬讛 讜砖讗专 讻诇 讛注专讬讜转 诪讜转专讜转 诇讜 诇讗讬转讜讬讬 讗砖转 讗讘讬讜 讜讗注"驻 砖讘"讚 讬砖专讗诇 诪诪讬转讬谉 注诇讬讛:



讗诪专 专' 讬讛讜讚讛 诇讗 拽砖讬讗 讛讱 拽诪讬讬转讗 讚转讗谞讬 讻诇 注专讜讛 砖讘"讚 讬砖专讗诇 诪诪讬转讬谉 注诇讬讛 讘"谞 诪讜讝讛专 注诇讬讛 专' 诪讗讬专 拽讗诪专 诇讛 讗诇讬讘讗 讚专讘讬 注拽讬讘讗 专讘讬讛 讚讚专讬砖 讗诪讜 讗诪讜 诪诪砖 讗讘讬讜 讗砖转 讗讘讬讜 讜讬诇讬祝 砖讗专 讞讬讬讘讬 诪讬转讜转 讘"讚 诪讬谞讬讬讛讜 讜讛讗 讚拽转谞讬 讗砖转 讗讘讬讜 诪讜转专转 诇讜 讜讗住专 诇讬讛 讘讗讞讜转讜 讜讗讞讜转 讗诪讜 讜讗讞讜转 讗讘讬讜 专讘讬 诪讗讬专 拽讗诪专 诇讛 讗诇讬讘讗 讚专讘讬 讗诇讬注讝专 专讘讬讛 讚讚专讬砖 讗转 讗讘讬讜 讜讗转 讗诪讜 讗讞讜转 讗讘讬讜 讜讗转讜转 讗诪讜 讜诇讗 讚专讬砖 讗砖转 讗讘讬讜 讜讻讬 转讬诪讗 讗诐 讻谉 诪谞讗 诇讬讛 诇专讘讜讬讬 讗讞讜转讜 讜讞诪讜转讜 讗讞讜转讜 谞驻拽讗 诇讬讛 诪讗讞讜转 讗讘讬讜 讜讗诪讜 讞诪讜转讜 谞诪讬 讚讬诇驻讬 讻讜诇讛讜 讞讬讬讘讬 讻专讬转讜转 诪讗讞讜转 讗讘讬讜 讜讗讞讜转 讗诪讜 讘诪讛 诪爪讬谞讜 讜讞诪讜转讜 谞诪讬 讗讬讻讗 讻专转 诇讘讚 诪诪讬转讛 讜诇讗 诪诪注讬讟讗 讗诇讗 讗砖转 讗讘讬讜 讚讻讬讜谉 讚诇讗 讗转讬讬讗 诪讚专砖讗 讚拽专讗 诇讗 诪专讘讬谞谉 诇讛 讘诪讛 诪爪讬谞讜 诪砖讜诐 讚讗讬谞讛 讘讻讜转讬 [讚讗讬谉] 讗讘 诇讻讜转讬 讜专讘谞谉 驻诇讬讙讬 讗讚专讘讬 注拽讬讘讗 讘注专讬讜转 砖讗讬谉 讘"讚 诪诪讬转讬谉 注诇讬讛 讜拽住讘专讬 讗驻讬诇讜 讗砖讗专 注专讬讜转 谞诪讬 讛讜讝讛专讜 讘谞讬 谞讞 讜驻诇讬讙讬 注诇讬讛 谞诪讬 讘讗砖转 讗讘讬讜 讚拽住讘专讬 讗讬谉 讗讘 诇讻讜转讬 讻诇诇 诪诪讗讬 诪讚诇讗 驻诇讬讙讬 讗讚专讘讬 诪讗讬专 讗诇讗 讘讗讞讜转 讛讗讘 诪谉 讛讗讘 讗诇诪讗 讘砖讗专讗 诪讜讚讜 诇讬讛 讜转讜 讚讛砖转讗 诇专讘讬 诪讗讬专 讚讗讬转 诇讬讛 砖讗专 讛讗讘 讘讗讞讜转 讗讘讬讜 诪谉 讛讗诐 讘讗砖转 讗讘讬讜 诇讬转 诇讬讛 诇专讘谞谉 讚诇讬转 诇讛讜 砖讗专 讛讗讘 讻诇诇 讜讗驻讬' 讘讗讞讜转 讗讘讬讜 诪谉 讛讗诐 诇讗 讻诇 砖讻谉 (讜转谞谉) [讜专讘谞谉] 驻诇讬讙讬 讗讚专讘讬 讗诇讬注讝专 讘讗讞讜转 讛讗讘 诪谉 讛讗诐 讚讗讬谉 讗讘 诇讻讜转讬 讻诇诇 讜诪讜讚讜 诇讬讛 讘讻讜诇讛讜 讛谞讱 讜谞驻拽讗 诇讛讜 诇专讘谞谉 讻讜诇讛讜 注专讬讜转 诪讚专砖讗 讚诇讗诪专 讜诪专讬讘讜讬讬讗 讚讗讬砖 讗讬砖 讜讚讜拽讗 诇注谞讬谉 砖讗专 讛讗诐 讗讘诇 诇讙讘讬 砖讗专 讛讗讘 诇讗 讚讗讬谉 讗讘 诇讻讜转讬 讻诇诇 讻讚驻专讬砖谞讗. 讜讻讬 转讬诪讗 讛讗讬 拽专讗 讚注诇 讻谉 讬注讝讜讘 讗讬砖 讘诪讗讬 诪讜拽诪讬 诇讬讛 诪讜拽诪讬 诇讬讛 讘驻砖讟讬讛 讚诪砖转注讬 讘讗讜专讞讗 讚注诇诪讗: 讛讗 讚讗诪专讬谞谉 诇讘砖专 讗讞讚 诪讬 砖谞注砖讬谉 讘砖专 讗讞讚 讗讝专注讗 讚谞驻讬拽 诪讬谞讬讬讛讜 拽讗诪专 讬爪讗讜 讘讛诪讛 讜讞讬讛 砖讗诐 讘讗 讗讚诐 注诇讬讛诐 讗讬谉 讬讜爪讗 诪砖谞讬讛诐 讘砖专 讗讞讚:



讗诪专 诪专 专讘讬 讗诇讬注讝专 讗讜诪专 讗讘讬讜 讗讞讜转 讗讘讬讜 讜诪拽砖讬谞谉 讜讗讬诪讗 讗砖转 讗讘讬讜 诇讗讞专 诪讬转讛 讜诪驻专拽讬谞谉 讚讜诪讬讗 讚讗诪讜 讻讜'. 专"注 讗讜诪专 讗讘讬讜 讗砖转 讗讘讬讜 讜诪拽砖讬谞谉 讛讬讬谞讜 讘讗砖转讜 讜诇讗 讘讗砖转 讞讘讬专讜 讜诪驻专拽讬' 讗讬爪讟专讬讱 诇诪讬住专讛 诇讗讞专 诪讬转转 讗讘讬讜. 讗诪讜 讗诪讜 诪诪砖 讜诪拽砖讬谞谉 诇讗讞专 诪讬转转 讗讘讬讜 诇讗 诪爪讬转 讗诪专转 讚讗讬 讘讗讬砖讜转 讛讬讬谞讜 讗砖转 讗讘讬讜 讚讗讜拽讬诪谞讗 诇讗讞专 诪讬转讛 讜讗讬 讘讞讬讬 讗讘讬讜 讛讬讬谞讜 讘讗砖转讜 讜诇讗 讘讗砖转 讞讘讬专讜 讜注讬拽专 讗讬住讜专讗 谞拽讟 讜诪驻专拽讬谞谉 讘讗诪讜 砖讛讬转讛 讗谞讜住转 讗讘讬讜 讚诇讬讻讗 讗讬砖讜转 讻诇诇 讘诪讗讬 拽讗 诪驻诇讙讬 专"讗 讜专"注 讗注讬拽专 讟注诪讬讬讛讜 拽讗 讘注讬 讜诪讛讚专讬谞谉 专"讗 住讘专 讗讘讬讜 讚讜诪讬讗 讚讗诪讜 讜讗诪讜 讚讜诪讬讗 讚讗讘讬讜 诇讗 诪砖讻讞转 诇讛 讗诇讗 讘讗讞讜讛 讚讗讬 讘讗讘讬讜 诪诪砖 讜讗诪讜 诪诪砖 诇讬讻讗 诇诪讬诪专 讚讗讘讬讜 讛讬讬谞讜 讜讚讘拽 讜诇讗 讘讝讻讜专 讜专"注 诪讜讟讘 诇讗讜拽诪讗 讘讗砖转 讗讘讬讜 讚讗讬拽专讬讗 注专讜转 讗讘讬讜 讚讻转讬讘 注专讜转 讗讘讬讜 讙诇讛 讜拽讗 诪讬转讜拽讛 诇谉 拽专讗 讘讗讘讬讜 诪诪砖 讜讗诪讜 诪诪砖 讚拽专讗 讛讻讬 诪砖诪注 讗转 讗讘讬讜 讜讗转 讗诪讜 讗讘讬讜 诪诪砖 讜讗诪讜 诪诪砖 讜诇讗 诇讜拽诪讗 讘讗讞讜转 讗讘讬讜 讚诇讗 砖讬讬讱 讘讛 诇讬砖谞讗 讚拽专讗 讚拽专讬讛 讗讘讬讜 诪诪砖 讚讛讗 诇讗 诇拽专讬 注专讜转 讗讘讬讜 [讗诇讗] 砖讗专 讗讘讬讜 砖讗专 讗讘讬讱 讛讬讗:





诪讛专砖"讗 - 讞讬讚讜砖讬 讛诇讻讜转

讘驻讬专砖"讬 讘讚"讛 讜诪讜转专 讘讗砖转 讗讞讬讜 讜讗驻讬诇讜 诪讗诪讜 讜诇讗讞专 诪讬转讛 讜讗驻讬诇讜 谞砖讗讛 讗讞讬讬 诪砖谞转讙讬讬专 讻讜' 注讻"诇 驻讬专讜砖 诇讗讞专 诪讬转讛 诪砖讜诐 讗"讗 讜讛"讛 讘讞讬讬讜 诇讗讞专 砖讙讬专砖讛 讜诪讬讛讜 诪讛 砖讻转讘 讜讗驻讬诇讜 谞砖讗讛 讗讞讬讜 诪砖谞转讙讬讬专 讻讜' 讗讬谉 讝讛 驻砖讜讟 讚讗讬讻讗 诇诪"讚 讘驻专拽 谞讜砖讗讬谉 讚讗诐 谞砖讗讛 诪砖谞转讙讬讬专 讗住讜专讛 诇讗讞讬讜 讜诪砖讜诐 讗讞诇讜驻讬 讻诪"砖 讛转讜住' 讙"讻 讘砖诪注转讬谉 讜拽"诇:


讘讚"讛 谞砖讗 讗砖讛 讜讘转讛 讗砖讗专 讙专讬诐 讻讜' 讗"谞 讗讛讗 拽讗讬 讜诪砖讜诐 讚讛讱 讙讬讜专转 讻讜' 注讻"诇 注讬讬谉 讘驻专拽 谞讜砖讗讬谉 砖讚讞讛 驻讬专讜砖 砖谞讬 讜拽"诇:


转讜住' 讘讚"讛 谞砖讗 讗讞讜转讜 讻讜' 驻"讛 讚讛讬讬谞讜 讟注诪讗 讚讗讞讜转讜 诪谉 讛讗诐 讬讜爪讬讗 讚讙讝专讬谞谉 砖诪讗 讬砖讗 讻讜' 注讻"诇 讜诪讛 砖驻讬' 砖诐 讚讗讞讜转 讗讘讬讜 诪谉 讛讗诐 讗住讜专 诪砖讜诐 讙讝讬专讛 讚讗讞讜转讜 诪谉 讛讗诐 讻讘专 讚讞讜 讛转讜住' 砖诐 驻讬专讜砖讜 诪转讜讱 砖诪注转讬谉 注"砖:


讘讗"讚 讻讬 驻诇讬讙讬 诪谉 讛讗讘 讜诪谉 讛讗诐 讜讗讬 诪砖讜诐 砖诪讗 讬讗诪专讜 讗诪讗讬 砖专讬 讛转诐 诪谉 讛讗讘 讜诪谉 讛讗诐 讻讜' 注讻"诇 诇讻讗讜专讛 拽砖讛 讗诪讗讬 诇讗 拽砖讬讗 诇讛讜 诪专讬砖讗 讚拽讗诪专 诪谉 讛讗诐 讜诇讗 诪谉 讛讗讘 讻"注 诇讗 驻诇讬讙讬 讚讗住讜专 诪讗讬 砖诪讗 讬讗诪专讜 讗讬讻讗 讘讗砖转 讗讞 讚讛讗 讘讬谉 诇专"讗 讜讘讬谉 诇专"注 讘谉 谞讞 诪讜转专 讘讗砖转 讗讞 讗驻讬诇讜 诪谉 讛讗诐 讜讬砖 诇讬讬砖讘 诪砖讜诐 讚讗讬讻讗 诇诪讬诪专 讚讛讱 住讜讙讬讗 讚讛转诐 讚讗诪讜专讗讬 讻"注 诇"驻 讚诪谉 讛讗诐 讜诇讗 诪谉 讛讗讘 讚讗住讜专 讛讬讬谞讜 诪砖讜诐 讚住"诇 讻讞讻诪讬诐 讘讘专讬讬转讗 讚诇注讬诇 讚拽讗诪专讬 讛专讘讛 注专讬讜转 讬砖 砖讗讬谉 讘"讚 讻讜' 讚讛讬讬谞讜 讚讻诇 讞讬讬讘讬 讻专讬转讜转 讘谉 谞讞 诪讜讝讛专 注诇讬讛谉 讻驻讬专砖"讬 讜转讜住' 诇注讬诇 讚讛砖转讗 砖驻讬专 拽讗诪专 讚诪谉 讛讗诐 讜诇讗 诪谉 讛讗讘 讻"注 诇讗 驻诇讬讙讬 讚讗住讜专 诪砖讜诐 砖诪讗 讬讗诪专讜 讗诇讗 讚拽砖讬讗 诇讛讜 讗住讬驻讗 讚讗"讻 讘诪谉 讛讗讘 讜诪谉 讛讗诐 讚砖专讬 讗诪讗讬 讛讗 讗讬转 讘讬讛 谞诪讬 诪砖讜诐 砖诪讗 讬讗诪专讜 讗诇讗 注"讻 讚住讜讙讬讗 讚讛转诐 住"诇 讻专"讗 讜讻专"注 讚讗砖转 讗讞讬讜 讗讬谞讛 讗住讜专讛 诇讘谉 谞讞 讜诇讛讻讬 讘诪谉 讛讗讘 讜诪谉 讛讗诐 砖专讬 讚诇讬转 讘讬讛 诪砖讜诐 砖诪讗 讬讗诪专讜 讜讘专讬砖讗 诪谉 讛讗诐 讜诇讗 诪谉 讛讗讘 讚讗住讜专 诇讻"注 诪砖讜诐 讗讞诇讜驻讬 讛讜讗 讜拽"诇:


讘讗"讚 讜讬"诇 讚讘谉 谞讞 诇讗 讗住讜专 讘讗讞讜转讜 讗驻讬诇讜 诪谉 讛讗诐 讻讜' 注讻"诇 诪砖讜诐 讚诇讗 诪砖诪注 诇讛讜 诇驻专砖 讚讗讞讜转讜 讗驻讬诇讜 诪谉 讛讗诐 讗住讜专讛 诇讘谉 谞讞 讘诪讻"砖 讚讗讞讜转 讗讘讬讜 讻驻讬专砖"讬 砖讛专讬 诇讗 讛讝讻讬专 专"讗 讘讗讬住讜专 诇讘谉 谞讞 专拽 讗讞讜转 讗讘讬讜 讜讛讛讜讗 讟注诪讗 谞诪讬 讚驻"讛 驻专拽 谞讜砖讗讬诐 讚讙讝专讬谞谉 砖诪讗 讬砖讗 讗讞讜转讜 讛谞讜诇讚讛 讗讞专讬讜 讻讜' 讻讘专 讚讞讜 讛转讜住' 讜讛砖转讗 讚讗转讬谞谉 诇讛讻讬 讚注"讻 讟注诪讗 讚讗讞诇讜驻讬 谞诪讬 讗讬讻讗 讗"砖 讗讬住讜专讗 讚讗讞讜转讜 诪谉 讛讗诐 谞诪讬 诪砖讜诐 讗讞诇讜驻讬 讛讜讗 讜拽"诇:


讘讗"讚 讜讗讞讜转 讗讘讬讜 诇专"讗 讻讜' 讗讘诇 诪砖讜诐 讗讞诇讜驻讬 诇讬讻讗 讻讜' 讜讗讞讜转 讗讘讬讜 诇专"注 讻讜' 讜诇讗 诪砖讜诐 讗讞诇讜驻讬 讻讜' 注讻"诇 谞专讗讛 诪讚讘专讬讛诐 讚讘讗讞讜转 讗讘讬讜 讗驻讬诇讜 诪谉 讛讗诐 诇讬讻讗 讘讬讛 讗讞诇讜驻讬 讚注"讻 讘讗讞讜转 讗讘 诪谉 讛讗诐 讗讬讬专讬 专"讗 讚讘讗讞讜转 讗讘 诪谉 讛讗讘 专"讗 诪讜讚讛 讚砖专讬 诇讘谉 谞讞 讻讚诇拽诪谉 讜讬拽讞 注诪专诐 讗转 讬讜讻讘讚 讚讜讚转讜 讜讗"讻 讛讜讗 讚讘专讬讛诐 住讜转专讬诐 诪"砖 讛诐 讘注爪诪诐 讘讝讛 讛讚讘讜专 诇拽诪谉 讜讛砖转讗 讛讗 讚驻专讬讱 讚专"诪 讗讚专"诪 诇讗 讻诪讜 砖驻"讛 讚驻专讬讱 谞诪讬 诪讚拽转谞讬 讗住讜专 讘讗讞讜转讜 讜讗讞讜转 讗讘讬讜 讻讜' 讚讛诪"诇 讘讻讜诇讛讜 讚诇讗 讗住讜专 讻讜' 讗诇讗 诪砖讜诐 讗讞诇讜驻讬 讻讜' 讛专讬 诪讚讘专讬讛诐 讗诇讜 谞专讗讛 讚讗讬讻讗 讗讞诇讜驻讬 讘讗讞讜转 讗讘 诪谉 讛讗诐 讚讗讬 诇讬讻讗 讘讬' 讗讞诇讜驻讬 讛讗 砖驻讬专 驻专讬讱 诪讗讞讜转 讗讘 诪谉 讛讗诐 讜爪"注:





讞讻诪转 砖诇诪讛

讙诪' 讛讬讬谞讜 讘讗砖转讜 讜诇讗 讘讗砖转 讞讘讬专讜 讻讜'. 谞"讘 住"讗 讗砖转 讗讘讬讜 讗讘诇 专砖"讬 讙专住 讻讗谉 讻诪讜 砖讻转讜讘 讘驻谞讬诐. 专砖"讬 讘讚"讛 讜诪讜转专 讘讗砖转 讻讜' 砖谞讜诇讚 讚诪讬 讛住"讚 讜砖讗专 讻诇 讻讜' 讗讬砖讜转 诪讜转专讜转 诇讜 讻爪"诇 讜讛住"讚:


讘讚"讛 诇讗转讜讬讬 讗砖转 讻讜 ' 讜诇讗转讜讬讬 讗讞讜转 讗砖转讜 谞诪讬 诇讗 讚讛讗 拽转谞讬 讘讛讚讬讗 讻讜' 讻爪"诇:


讘讚"讛 讜讗讬讻讗 讚转谞讬 讻讜' 讘讗讞讜转讜 讜讘讗讞讜转 讗讘讬讜 讻讜' 讻爪"诇:


讘讚"讛 诪讬 砖谞注砖讛 讻讜' 讗讞讚 讻讜' 讛住"讚:





专砖"砖

专砖"讬 讚"讛 讜讞讻"讗 讬拽讬讬诐. 讗诇讗 诇诪注讜讟讬 讛讜"诇 讘拽讚讜砖讛 讻讬讜谉 讻讜'. 讻爪"诇 讘诇"讜 讜讻诪讜 砖讛注转讬拽讜 讛转讜住':



专砖"讬 讚"讛 谞砖讗 讗砖讛. 讜诪砖讜诐 讚讛谞讱 讙讬讜专讜转 拽讗诪专 讻讜'. 讻爪"诇:





注专讜讱 诇谞专

讘讙诪专讗 讗讞讜转讜 诪谉 讛讗讘 讬拽讬讬诐. 诇讻讗讜专讛 拽砖讛 讚讬讜拽讗 讚专讬砖讗 诇住讬驻讗 讚拽讗诪专 诪谉 讛讗诐 讬讜爪讬讗 诪砖诪注 讛讗 诪谉 讛讗讘 讜诪谉 讛讗诐 讬拽讬讬诐 讜讛讚专 转谞讬 诪谉 讛讗讘 讬拽讬讬诐 诪砖诪注 讛讗 诪谉 讛讗讘 讜诪谉 讛讗诐 诇讗 讜讘讬讘诪讜转 砖诐 驻诇讬讙讬 讗诪讜专讗讬 讘诪谉 讛讗讘 讜诪谉 讛讗诐 注"砖:



讗讬诪讗 讗砖转 讗讘讬讜 讛讬讬谞讜 讘讗砖转讜: 拽"拽 诇驻讬 诪讛 讚讗诪专讬谞谉 诇拽诪谉 讘"谞 砖讘讗 注诇 讗砖转 讞讘讬专讜 砖诇讗 讻讚专讻讛 驻讟讜专. 讜诪讚拽转谞讬 讗砖转 讞讘讬专讜 讚讜拽讗 讜诇讗 住转诐 注诇 注专讬讜转 诪砖诪注 讚讜拽讗 注诇 讗砖转 讞讘讬专讜 驻讟讜专 诪砖讜诐 讚讜讚讘拽 讙讘讬 讗砖转讜 讚讜拽讗 讻转讬讘 讗讘诇 注诇 砖讗专 注专讬讜转 讞讬讬讘 讙诐 讘砖诇讗 讻讚专讻讛 讻讬砖专讗诇 讜讻谉 诪砖诪注 讙诐 诪讛专诪讘"诐 (驻"讟 诪讛' 诪诇讻讬诐) 讜讻诪讜 砖讛讞诇讬讟 讛专讘 讘讻"诪 砖诐 讜诇驻"讝 诪讗讬 诪转专抓 讻讗谉 讛讬讬谞讜 讗砖转 讞讘讬专讜 讜讻谉 诪转专抓 讙"讻 诇拽诪谉 讗讛讗 讚驻专讬讱 讗讬诪讗 讗诪讜 诪诪砖 讛讗 砖驻讬专 诪爪专讻讬谞谉 诇讞讬讬讘 讙诐 讗讘讬讗讛 砖诇讗 讻讚专讻讛:



讗讬 讛讻讬 讗砖转 讗讘讬讜 谞诪讬: 拽"拽 诪讛 诇砖讜谉 讗讬 讛讻讬 讙诐 讘诇"讝 拽砖讛 讻谉 讜讬"诇 讚讗讬 诇讗讜 讚转讬专讜抓 讛讬讬谞讜 讜讚讘拽 讬"诇 讚讗祝 讚讘讘"谞 诇讗 砖讬讬讱 谞驻拽讜转讗 诇注谞讬谉 讘' 讞讟讗讜转 讻诪讜 讘讬砖专讗诇 诪"诪 讬"诇 讚讛转讜专讛 专爪转讛 诇讛讞诪讬专 注诇讬讜 诇讻转讜讘 讗讝讛专讛 讘' 驻注诪讬诐 讗祝 砖诇讗 砖讬讬讱 专拽 讞讬讜讘 讗' 讻诪讜 讚讻转讬讘讬 诇驻注诪讬诐 诇讗讜讬 讟讜讘讗 讙讘讬 讬砖专讗诇 讙诐 讘讚讘专讬诐 砖讗讬谉 诇讜拽讬谉 注诇讬讛诐 讗讘诇 讛砖转讗 砖转讬专抓 讛讬讬谞讜 讜讚讘拽 讜诇讗 诪住转讘专 诇讬' 诇讜诪专 讻谉 驻专讬讱 砖驻讬专 讗讬 讛讻讬 讗"讗 谞诪讬:



讘专砖"讬 讚"讛 讜诪讜转专 讘讗砖转 讗讞讬讜. 讚讻讬讜谉 讚诇砖诪讗 讬讗诪专讜 诇讬讻讗 诇诪讬讞砖: 讜诇讚诇诪讗 讗转讬 诇讗讞诇讜驻讬 谞诪讬 诇讬讻讗 诇诪讬讞砖 讻讬讜谉 讚注"讬 讗讬砖讜转 讛讜讗 讜讻谉 讻转讘讜 讛转讜住' 讘讬讘诪讜转 注"砖:



讘讚"讛 诇讗转讜讬讬 讗砖转 讗讘讬讜. 讜讝讛 诇讗 讛讬转讛 诇讜 讗砖讛 讻诇诇 讘讬讛讚讜转: 讗祝 讚诇讻讗讜专讛 诪砖讻讞转 讻诇转讜 砖诪讜转专转 诇讜 注"讬 讙专讜转 讻讙讜谉 砖讘讗 注诇 讛谞讻专讬转 讜讛讜诇讬讚 诪诪谞讛 讘谉 讜讛讜诇讚 讻诪讜转讛 讜谞转讙讬讬专 讛讘谉 讜谞砖讗 讘"讬 讜讛讬讗 诪讜转专转 诇讞诪讬讛 讻讬讜谉 砖讗讬谉 讝讛 讘谞讜 诪"诪 诇讗 砖讬讬讱 讝讛 诇注谞讬谉 讙专讜转 讚讙诐 讘讬砖专讗诇 诪砖讻讞转 讛讻讬 讜诪"砖 讚讜拽讗 讙讘讬 讙专 讚谞拽讟 讛讻讬 讜讗祝 讚诇驻讬 驻讬' 讛讗' 讘专砖"讬 讚"讛 谞砖讗 讗砖讛 讜讘转讛 谞拽讟 讙"讻 讗砖讛 讜讘转讛 讙讘讬 讙专 讗祝 讚砖讬讬讱 讙诐 讘讬砖专讗诇 讙诪讜专 诪"诪 讬砖 诇讞诇拽 讚讛转诐 讚讬谉 讘讗驻讬 谞驻砖讬' 讛讜讗 讜讬砖 诇驻专砖 砖驻讬专 讗讬砖专讗诇 讗讘诇 讛讻讗 讛讗讬 讜讻诇 讛注专讬讜转 诪讜转专讜转 诇讜 讗讙专 讚住诇讬拽 诪讬谞讬讛 拽讗讬:



讘讗"讚. 讜讛"讛 诇讘' 讗讞讬讜转: 诇讞讚 转讬专讜爪讗 砖诇 讛转讜住驻讜转 讘讬讘诪讜转 (讚祝 爪"讜 注"讘) 讚诇讻讱 讙讝专讬谞谉 讟驻讬 讘讗砖讛 讜讘转讛 诪讘讗砖转 讗讞 诪砖讜诐 讚讛转诐 拽专讬 诇讬讛 讞诪讜转讗 讚驻诇谞讬讗 诪砖讗"讻 讘讗砖转 讗讞 注"砖 讬讜转专 讚讜诪讛 讗讞讜转 讗砖讛 诇讗砖转 讗讞 诪诇讗砖讛 讜讘转讛 讚讙"讻 诇讗 拽专讬 诇讛 讗讞讜转 讗砖转 驻诇讜谞讬:



讘转讜住驻讜转 讚"讛 谞砖讗. 讜讛砖转讗 讛讗 讚驻专讬讱 讚专"诪 讗讚专"诪 讜注讬讬谉 讘诪讛专砖"讗 砖讛谞讬讞 讘爪"注 砖讚讘专讬 讛转讜住' 住讜转专讬诐 讝讗"讝 讜讬"诇 讚讛转讜住驻讜转 诇讗 讘讗讜 讻讗谉 专拽 诇驻' 讙讬专住转 讛住驻专讬诐 讚诪拽砖讛 专拽 诪专讬砖讗 讚讻诇 注专讜讛 砖讘"讚 砖"讬 诪诪讬转讬谉 注诇讬' 讜诇讗 讙"讻 诪住讬驻讗 讜诪讝讛 诪讜讻讞 讚诪讗讞讜转 讗讘讬讜 诇讗 专爪讛 诇讛拽砖讜转 讗祝 讚讗转讬 诇讗讞诇讜驻讬 诇讗 砖讬讬讱 诪"诪 砖讬讬讱 讟注诐 诇讗讬住讜专 讻诪讜 砖驻讬' 专砖"讬 讙讝讬专讛 诪砖讜诐 讗讞讜转讜 诪谉 讛讗诐 讗讘诇 诪砖讜诐 讗讞诇讜驻讬 讘讗诪转 诇讗 砖讬讬讱 讜讝讛 诪讘讜讗专 诪诪讛 砖讻转讘讜 讛转讜住驻讜转 讘讬讘诪讜转 (讚祝 爪"讞 注"讗) 讘讚"讛 讗讞讜转 讛讗讘 讜讗"谞 讚讘讛讚讬讗 诪砖诪注 讘驻"讚 诪讬转讜转 注"砖. 讜讝讛 诇讗 诪讜讻讞 专拽 诇驻讬 讙讬专住转 专砖"讬 砖讛讙讬讛 讛专"谉 讚诪专讬砖讗 讜诪住讬驻讗 驻专讬讱 讚讛砖转讗 诪讚驻专讬讱 诪住讬驻讗 讚讛讬讬谞讜 诪讗讞讜转 讛讗讘 诇讛讜讻讬讞 讚讗住讜专 诇讘"谞 讜诪转专抓 讚专"讗 讛讬讗 诪砖诪注 讚讟注诪讗 诪砖讜诐 砖诪讗 讬讗诪专讜 讗讘诇 诇驻讬 讛讱 讙讬专住讗 讚诇讗 驻专讬讱 专拽 诪专讬砖讗 讙诐 讛转讜住' 拽讬讬诪讜 住讘专转 专砖"讬 讚讛"讟 讚诇讗 驻专讬讱 诪讗讞讜转 讛讗讘 诪砖讜诐 讚讛转诐 讛讟注诐 诪砖讜诐 讙讝讬专讛 讚讗讞讜转讜 诪谉 讛讗诐 讚讛讗 诇讗 住转专讜 讛转讜住' 诪讬讚讬 专拽 诪讻讞 讗讜转讛 讙讬专住讗 讜专砖"讬 讬"诇 讚驻讬专砖 砖诐 诇驻讬 讙讬专住转 讛转讜住驻讜转 讚讻讗谉 讜诇讻谉 讚讘专讬 讛转讜住' 讚讻讗谉 注讜诇讬谉 讻讛讜讙谉:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛.
讬砖 讙' 讛诇讻讜转 砖讜谞讜转 讘讚讬谉 讙专: 讗) 驻住讜诇 讙专 诇注谞讬谉 砖专专讛 讻讙讜谉 诪诇讻讜转 讜讚讬讬谞讜转, 讜驻住讜诇 讝讛 驻拽注 讻砖讗诪讜 诪讬砖专讗诇 (专诪讘"诐 驻"讗 诪讛诇' 诪诇讻讬诐 讛"讚), 讘) 讞诇讜转 砖诐 讙专 诇注谞讬谉 讛讬转专 谞讬砖讜讗讬谉 诇驻住讜诇讬 拽讛诇, 讚讙专 讗讬谞讜 谞拽专讗 "拽讛诇 讛'" 讜诪讜转专 讘驻住讜诇讬 拽讛诇 (注讬讬谉 讘专诪讘"诐 驻讟"讜 诪讛诇' 讗讬住讜专讬 讘讬讗讛 讛"讝). 讜讛专诪讘"诐 讜讛专"谉 谞讞诇拽讜 讘讚讬谉 讝讛 讗讬 住讙讬 讘讗诪讜 诪讬砖专讗诇 (注讬讬谉 讘专诪讘"诐 驻讟"讜 诪讛诇' 讗讬住讜专讬 讘讬讗讛 讛"讞 - 讟) 讗讜 讚讘注讬谞谉 谞诪讬 讗讘讬讜 诪讬砖专讗诇 (注讬讬谉 讘专"谉 拽讬讚讜砖讬谉 讚祝 诇: 诪讚驻讬 讛专讬"祝 讚"讛 讜诪讜转专 讘诪诪讝专转) 讻讚讬 诇讛驻拽讬注 诪诪谞讜 讛讚讬谉 讚拽讛诇 讙专讬诐 讜诇讛讬讜转讜 讘讻诇诇 "拽讛诇 讛'", 讚诇讛专诪讘"诐 专拽 讗诐 讗讘讬讜 讜讗诪讜 讛诐 讙专讬诐 讗讝讬 讛专讬讛讜 诪讜转专 讘诪诪讝专转 讜诇讗 讛讜讬 讘讻诇诇 "拽讛诇 讛'", 讜讗讬诇讜 讙专 砖谞砖讗 讘转 讬砖专讗诇 讗讜 讬砖专讗诇 砖谞砖讗 讙讬讜专转 讛讜诇讚 讛讜讗 讬砖专讗诇 诇讻诇 讚讘专 讜讗住讜专 讘诪诪讝专转. 讜讗讬诇讜 讛专"谉 住讜讘专 讚专拽 谞讗住专 讘诪诪讝专转 讜讛讜讬 讘讻诇诇 "拽讛诇 讛'" 讗诐 讗讘讬讜 讜讗诪讜 诪讬砖专讗诇351, 讙) 讚讬谉 讙专 诇注谞讬谉 讬讬讞讜住 注诐 拽专讜讘讬讜 讘谞讜讙注 诇讚讬谞讬 讬专讜砖讛 讜注专讬讜转, 讚诪讛"转 讙专 讗讬谞讜 讬讜专砖 讗转 讗讘讬讜 (专诪讘"诐 驻"讜 诪讛诇' 谞讞诇讜转 讛"讬), 讜诪讜转专 讘讗诪讜 讜讗讞讜转讜 诪讛"转 (专诪讘"诐 驻讬"讚 诪讛诇' 讗讬住讜专讬 讘讬讗讛 讛讬"讙) 讚讗讬谉 诇讙专 讬讬讞讜住 诇拽专讜讘讬讜 讚讻拽讟谉 砖谞讜诇讚 讚诪讬.
讜注讬讬谉 讘讙诪' 讬讘诪讜转 (讚祝 爪讝:) 讚讗讬转讗 "砖谞讬 讗讞讬诐 转讗讜诪讬诐 讙专讬诐, 讜讻谉 诪砖讜讞专专讬诐 诇讗 讞讜诇爪讬谉 讜诇讗 诪讬讬讘诪讬谉, 讜讗讬谉 讞讬讬讘讬谉 诪砖讜诐 讗砖转 讗讞; 讛讬转讛 讛讜专转谉 砖诇讗 讘拽讚讜砖讛 讜诇讬讚转谉 讘拽讚讜砖讛 诇讗 讞讜诇爪讬谉 讜诇讗 诪讬讬讘诪讬谉, 讗讘诇 讞讬讬讘讬谉 诪砖讜诐 讗砖转 讗讞; 讛讬转讛 讛讜专转谉 讜诇讬讚转谉 讘拽讚讜砖讛 讛专讬 讛谉 讻讬砖专讗诇讬诐 诇讻诇 讚讘专讬讛谉", 讜诪讘讜讗专 讚讘讛讜专转谉 砖诇讗 讘拽讚讜砖讛 讜诇讬讚转谉 讘拽讚讜砖讛 讞诇 拽讜专讘讛 讚砖讗专 讘砖专 诇注谞讬谉 注专讬讜转, 讚讞砖讬讘讬 讗讞讬诐 诪谉 讛讗诐 讜讞讬讬讘讬谉 诪砖讜诐 讗砖转 讗讞. 讜注讬讬谉 讘转讜住' 诇拽诪谉 (讚祝 住讞: 讚"讛 拽讟谉) 砖讚谞讜 讛讬讗讱 砖讬讬讱 砖讬讛讬讛 诇讙专 拽讟谉 诪诪讜谉 讜讛讗 讗讬谉 讝讻讬讛 诇拽讟谉, 讜讻转讘讜 讜讝"诇 讜讬"诇 讻讙讜谉 砖谞转讙讬讬专讛 讗诪讜 讻砖讛讬讗 诪注讜讘专转 讻讚讗诪专讬谞谉 讘驻专拽 讛注专诇 (讬讘诪讜转 讚祝 注讞.) 讗砖转 注讜讘讚 讻讜讻讘讬诐 诪注讜讘专转 砖谞转讙讬讬专讛 讘谞讛 讗讬谉 爪专讬讱 讟讘讬诇讛, 讜讗驻砖专 讛砖转讗 讚讗讞专讬 讻谉 讬讜专砖 讗转 讗诪讜 注讻"诇, 讜讬砖 诇讚拽讚拽 讘诇砖讜谉 讛转讜住' 砖讻转讘讜 "讜讗驻砖专 讛砖转讗 讚讗讞专讬 讻谉 讬讜专砖 讗转 讗诪讜", 讚诪砖诪注 讚谞住转驻拽讜 讛转讜住' 讛讗诐 讙专 砖讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 讬讜专砖 讗转 讗诪讜 诪讚讗讜专讬讬转讗 讗讜 诇讗, 讚讬转讻谉 讚讬讜专砖 讗转 讗诪讜 专拽 讻砖讛讜专转讜 讜诇讬讚转讜 讘拽讚讜砖讛. 讜诇讻讗讜专讛 爪"注, 讚讛专讬 诪讘讜讗专 讘讙诪' 讘讬讘诪讜转 讛谞"诇 (爪讝:) 讚讞诇 拽讜专讘讛 讜讚讬谉 砖讗专 讘砖专 诇讗讞讬讜 诪谉 讛讗诐 注"讬 讛诇讬讚讛 讘诇讘讚, 讚讗注"驻 砖讛讜专转谉 讛讬转讛 砖诇讗 讘拽讚讜砖讛 诪讻讬讜谉 砖诇讬讚转谉 讘拽讚讜砖讛 讛谉 讗讞讬诐 诪谉 讛讗诐 讜讞讬讬讘讬诐 诪砖讜诐 讗砖转 讗讞, 讜讗"讻 诇讻讗讜专讛 讛"讛 讚讞诇 诇讜诇讚 砖讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 讚讬谉 砖讗专 讘砖专 诇讙讘讬 讛讗诐, 讜讗"讻 爪"注 诪讛讜 讛住驻拽 砖诇 转讜住' 讛讗诐 讙专 砖讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 讬讜专砖 讗转 讗诪讜 讗讜 诇讗. 讜注讬讬谉 讘转讜住' 讘讻转讜讘讜转 (讚祝 讬讗. 讚"讛 诪讟讘讬诇讬谉) 讚谞拽讟讜 讚讘讜讚讗讬 讛讜讗 讬讜专砖 讗转 讗诪讜 讜讝"诇 诪砖讻讞转 诇讛 讙专 拽讟谉 诪讛"转 讘诪注讜讘专转 砖谞转讙讬讬专讛 讻讚讗诪专讬谞谉 讘驻专拽 讛注专诇 (讬讘诪讜转 注讞.) 注讜讘讚转 讻讜讻讘讬诐 诪注讜讘专转 砖谞转讙讬讬专讛 讘谞讛 讗讬谉 爪专讬讱 讟讘讬诇讛 讜讛讜讬 讙专 诪谉 讛转讜专讛 讜讬砖专讗诇 讙诪讜专 讛讜讗 讜讗讬转 诇讬讛 诪诪讜谉 诪谉 讛转讜专讛 讻讙讜谉 砖讬专砖 讗转 讗诪讜 注讻"诇.352 讜谞专讗讛 讚转讜住' 讘住谞讛讚专讬谉 住"诇 讚讬砖 讞讬诇讜拽 讘讬谉 讗讬住讜专 注专讬讜转 诇讚讬谉 讬专讜砖讛, 讚讗讬住讜专 注专讬讜转 转诇讜讬 讘讞诇讜转 砖诐 砖讗专 讘砖专, 讜讗讬诇讜 讚讬谉 讬专讜砖讛 转诇讜讬 讘讞诇讜转 砖诐 诪砖驻讞讛, 讜讘讜讜诇讚 砖讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 讞诇 讞诇讜转 砖诐 砖讗专 讘砖专 讘讬讞住 诇讗诪讜 讜讗讞讬讜 诪讗诪讜, 讗讱 诇讗 讞诇 讞诇讜转 砖诐 讬讞讜住 诪砖驻讞讛 诇讗诪讜 诇注谞讬谉 讬专讜砖讛 讗诇讗 讻砖讛讜专转讜 讜诇讬讚转讜 讘拽讚讜砖讛. 讜诪讘讜讗专 讚转讜住' 讘住谞讛讚专讬谉 住"诇 讚讚讬谉 砖讗专 讘砖专 讜讞诇讜转 砖诐 诪砖驻讞讛 讗讬谞诐 转诇讜讬讬诐 讝讛 讘讝讛, 讚砖讬讬讱 砖讬讛讬讛 诇讙专 砖诐 砖讗专 讘砖专 诇讙讘讬 讗诪讜 诇注谞讬谉 讗讬住讜专 注专讬讜转 讗讘诇 诇讗 讞砖讬讘 诪砖驻讞讛 讘讬讞住 诇讗诪讜 诇注谞讬谉 讬专讜砖讛.353
讜注讜讚 讬砖 诇讛讘讬讗 专讗讬讬讛 砖讚讬谉 砖讗专 讘砖专 诇注谞讬谉 讗讬住讜专讬 注专讬讜转 讞诇讜拽 诪讞诇讜转 砖诐 诪砖驻讞讛 诇讙讘讬 讬专讜砖讛, 讚注讬讬谉 讘专诪讘"诐 (驻讬"讚 诪讛诇' 讗讬住讜专讬 讘讬讗讛 讛讬"讝 鈥� 讛讬"讞) 讜讝"诇 讛注讘讚 诪讜转专 诇讬砖讗 讗诪讜 讻砖讛讜讗 注讘讚 讜讗讬谉 爪专讬讱 诇讜诪专 讘转讜 讜讗讞讜转讜 讜讻讬讜爪讗 讘讛谉, 砖讻讘专 讬爪讗 诪讻诇诇 注讻讜"诐 讜讗讬谉 讛注专讬讜转 讛讗住讜专讜转 注诇 讛注讻讜"诐 讗住讜专讜转 注诇讬讜 讜诇讗 讘讗 诇讻诇诇 讬砖专讗诇 讻讚讬 砖讬讗住专讜 注诇讬讜 注专讬讜转 讛讗住讜专讜转 注诇 讛讙专讬诐. 讜讬专讗讛 诇讬 砖讗诐 讘讗 讛注讘讚 注诇 讛讝讻讜专 讜讘讛诪讛 讬讛专讙讜, 砖讗讬住讜专 砖转讬 注专讬讜转 讗诇讜 砖讜讛 讘讻诇 讛讗讚诐 注讻"诇. 讜诪砖诪注 砖注讘讚 讗住讜专 专拽 讘砖转讬 注专讬讜转 讗诇讜 讜诪讜转专 讘讗诪讜 讜讗祝 讘讗讜驻谉 砖谞转讙讬讬专讛 诇讛讬讜转 砖驻讞讛 讻谞注谞讬转 讜讛讜诇讬讚转讜 讘注讘讚讜转. 讜诇驻讬"讝 诪讘讜讗专 讚讛专诪讘"诐 住讜讘专 砖讗讬谉 诇注讘讚 讚讬谉 砖讗专 讘砖专 诇讗诪讜 砖驻讞讛 讻谞注谞讬转, 讜住"诇 讚诪讗讞专 砖讗讬谉 诇注讘讚 讬讬讞讜住 讜讚讬谉 诪砖驻讞讛 诇注谞讬谉 讬专讜砖讛 讛"讛 讚诇讬讻讗 诇注讘讚 讞诇讜转 砖诐 砖讗专 讘砖专 讜诪讜转专 讘讗诪讜 砖讛讬讗 砖驻讞讛 讻谞注谞讬转.354 讗讜诇诐 诪专砖"讬 (谞讞: 讚"讛 注讘讚 讻谞注谞讬 讜讚"讛 诪讜转专 讘讗诪讜, 讜讚"讛 讜诇讻诇诇 讬砖专讗诇 诇讗 讘讗) 诪砖诪注 讚住"诇 讚注讘讚 诪讜转专 讘讗诪讜 专拽 讘讗讜驻谉 砖讛注讘讚 注爪诪讜 谞转讙讬讬专 诇砖诐 注讘讚 讜讛讬讗 讗诪讜 诪讙讬讜转讜 讜诇讗 讘讗讜驻谉 砖讗诪讜 讛讬讗 砖驻讞讛 讻谞注谞讬转, 讜诪砖诪注 讚专砖"讬 住讜讘专 砖讬砖 诇注讘讚 讞诇讜转 砖诐 砖讗专 讘砖专 诇讗诪讜 砖驻讞讛 讻谞注谞讬转 讗注"驻 砖讗讬谉 诇注讘讚 讬讬讞讜住 诪砖驻讞讛 讗诇讬讛 讚讗讬谞讜 讬讜专砖 讗讘讬讜 讜讗诪讜, 讜诪"诪 注讘讚 讗住讜专 讘讗诪讜 砖讛讬讗 砖驻讞讛 讻谞注谞讬转 讚讞诇 讗讬住讜专 砖讗专 讘砖专, 讜诪讘讜讗专 讚诇专砖"讬 讛砖诐 砖讗专 讘砖专 讜砖诐 诪砖驻讞讛 讘注讘讚 讗讬谞诐 转诇讜讬讬诐 讝讛 讘讝讛, 讜讚诇讗 讻讛专诪讘"诐.355
讘注谞讬谉 注专讬讜转 讚讙专
讙诪'. 砖讛讬转讛 讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 讬砖 诇讜 砖讗专 讛讗诐 讜讗讬谉 诇讜 砖讗专 讛讗讘, 讛讗 讻讬爪讚 谞砖讗 讗讞讜转讜 诪谉 讛讗诐 讬讜爪讬讗, 诪谉 讛讗讘 讬拽讬讬诐. 讗讞讜转 讛讗讘 诪谉 讛讗诐 讬讜爪讬讗, 诪谉 讛讗讘 讬拽讬讬诐. 讗讞讜转 讛讗诐 诪谉 讛讗诐 讬讜爪讬讗, 讗讞讜转 讛讗诐 诪谉 讛讗讘, 专讘讬 诪讗讬专 讗讜诪专 讬讜爪讬讗, 讜讞讻诪讬诐 讗讜诪专讬诐 讬拽讬讬诐. 砖讛讬讛 专讘讬 诪讗讬专 讗讜诪专 讻诇 注专讜讛 砖讛讬讗 诪砖讜诐 砖讗专 讗诐 讬讜爪讬讗, 诪砖讜诐 砖讗专 讛讗讘 讬拽讬讬诐. 讜诪讜转专 讘讗砖转 讗讞讬讜, 讜讘讗砖转 讗讞讬 讗讘讬讜, 讜砖讗专 讻诇 注专讬讜转 诪讜转专讜转 诇讜 诇讗转讜讬讬 讗砖转 讗讘讬讜. 谞砖讗 讗砖讛 讜讘转讛 讻讜谞住 讗讞转 讜诪讜爪讬讗 讗讞转, 讜诇讻转讞讬诇讛 诇讗 讬讻谞讜住. 诪转讛 讗砖转讜 诪讜转专 讘讞诪讜转讜. 讜讗讬讻讗 讚讗诪专讬 讗住讜专 讘讞诪讜转讜.
讗
注讬讬谉 讘专砖"讬 (讚"讛 砖讛讜专转讜 砖诇讗 讘拽讚讜砖讛) 讜讝"诇 讜讻诇 讙专 砖谞转讙讬讬专 讻拽讟谉 砖谞讜诇讚 注讻砖讬讜, 讘诇讗 讗讘 讜讗诐 讜拽专讜讘讬诐 讚诪讬, 讜讗讬谉 注诇讬讜 拽讜专讘讛 诪拽讜讚诐 诇讻谉, 讜诪讬讛讜 专讘谞谉 讛讜讗 讚讙讝讜专 注诇讬讛 讘讻诇 讛讗住讜专讜转 诇讜 讘讛讬讜转讜 讻讜转讬 诪砖讜诐 砖诇讗 讬讗诪专讜 讘讗讬谉 诪拽讚讜砖讛 讞诪讜专讛 诇拽讚讜砖讛 拽诇讛, 讛诇讻讱 谞砖讗 讗讞讜转讜 诪谉 讛讗诐 砖谞讜诇讚讛 拽讜讚诐 砖谞转讙讬讬专讛 讗诪讛, 讜谞转讙讬讬专讛 注诐 讗诪讛 讜谞砖讗讛 讝讛 诪砖讙讚诇 讬讜爪讬讗, 讚讗讞讜转讜 讛讬讗 讜诇讗 讙专注 诪讘谉 谞讞, 讜诪讚专讘谞谉 砖诇讗 讬讗诪专讜 讜讻讜' 注讻"诇. 讜讛谞讛 专砖"讬 诪驻专砖 讛讟注诐 讚讙专 讗住讜专 讘注专讬讜转 诪爪讚 讗诪讜 砖讛讬讛 讗住讜专 讘讛谉 拽讜讚诐 砖谞转讙讬讬专 讛讬讬谞讜 诪砖讜诐 砖诇讗 讬讗诪专讜 讘讗讬谉 诪拽讚讜砖讛 讞诪讜专讛 诇拽讚讜砖讛 拽诇讛, 讜诇讗 讛讘讬讗 讗转 讛讟注诐 讚砖诪讗 讗转讬 诇讗讞诇讜驻讬 讘讬砖专讗诇. 讜谞专讗讛 讚讛讗讬住讜专 砖讙讝专讜 专讘谞谉 诪砖讜诐 砖诇讗 讬讗诪专讜 讘讗讬谉 诪拽讚讜砖讛 讞诪讜专讛 诇拽讚讜砖讛 拽诇讛 讛讜讬 讞诇讜转 讗讬住讜专 注专讬讜转 讘转讜专转 讘"谞, 讜讝讛讜 讬住讜讚 讛讟注诐 砖讙专 砖讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 讗住讜专 讘拽专讜讘讬讜 诪爪讚 讗诪讜 砖讛讬讛 谞讗住专 讘讛谉 拽讜讚诐 砖谞转讙讬讬专. 讜讗讬诇讜 讛讗讬住讜专 诇拽专讜讘讬讜 砖讛讬讜 拽专讜讘讬诐 砖诇讜 诇驻谞讬 砖谞转讙讬讬专 讘讗讜驻谉 砖讛讜专转讜 讜诇讬讚转讜 讘拽讚讜砖讛 讛讜讗 诪砖讜诐 讗转讬 诇讗讬讞诇讜驻讬 (诇专砖"讬) 讜讗讬住讜专 讝讛 讛讜讬 讗讬住讜专 注专讬讜转 讘转讜专转 讬砖专讗诇.
讜讛谞讛 讬砖 诇讛拽砖讜转 讻诪讛 拽讜砖讬讜转 注诇 砖讬讟转 专砖"讬 讘住讜讙讬讗: 讗) 爪"注 诇诪讛 诇讞讚 诪"讚 讙专 讗住讜专 讘讞诪讜转讜, 讜讛专讬 注讻讜"诐 诪讜转专 讘讞诪讜转讜, 讜诇驻讬 专砖"讬 诪砖诪注 砖讛讻诇诇 讛讜讗 讚讙专 讗讬谞讜 讬讻讜诇 诇讛讬讜转 讬讜转专 讞诪讜专 诇讗讞专 砖谞转讙讬讬专 诪诪讛 砖讛讬讛 谞讗住专 讘讜 讻砖讛讬讛 注讻讜"诐, 讚讙专 谞讗住专 讘讗讬住讜专讬 拽讜专讘讛 砖讛讬讛 讗住讜专 诇讛谉 讘转讜专转 讘谉 谞讞 诇驻谞讬 砖谞转讙讬讬专 诪砖讜诐 砖诇讗 讬讗诪专讜 砖讘讗 诪拽讚讜砖讛 讞诪讜专讛 诇拽讚讜砖讛 拽诇讛, 讜讗讬 诇讗 讛讬讛 谞讗住专 注诇 讞诪讜转讜 讻砖讛讬讛 讘谉 谞讞 讗讝讬 诇讗 讬讗住专 讘讞诪讜转讜 诇讗讞专 砖谞转讙讬讬专, 讘) 注讬讬谉 讘专砖"讬 讚"讛 讜讞讻诪讬诐 讗讜诪专讬诐 讬拽讬讬诐 讜讝"诇 讜诇讗 讙讝专讬谞谉, 讜讛讜讗 讛讚讬谉 诇讛讜专转讜 讜诇讬讚转讜 砖诇讗 讘拽讚讜砖讛, 讜讛讗 讚谞拽讟 讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 诇讗 讘讗 诇诪注讜讟讬 讛讜专转讜 讜诇讬讚转讜 砖诇讗 讘拽讚讜砖讛 讗诇讗 诇诪注讜讟讬 讛讜专转讜 讜诇讬讚转讜 讘拽讚讜砖讛, 讜讻讬讜谉 讚讚诪讬 诇讬讛 诇讬砖专讗诇 讙讝专 讘讬讛 专' 诪讗讬专 讚讬诇诪讗 讗转讬 诇讗讞诇讜驻讬 讘讬砖专讗诇, 讜讗驻讬诇讜 讘砖讗专 讛讗讘, 讜讗驻讬诇讜 谞讜诇讚讜 讗讜转谉 拽专讜讘讜转 讘讛讬讜转讜 谞讻专讬 注讻"诇. 讜爪"注 诪谞讬讬谉 诇讜 诇专砖"讬 讚讘讛讜专转讜 讜诇讬讚转讜 讘拽讚讜砖讛 讚讙专 讗住讜专 讗祝 讘砖讗专 讛讗讘 诪砖讜诐 讚讬诇诪讗 讗转讬 诇讗讞诇讜驻讬 讘讬砖专讗诇, 讜讛专讬 专砖"讬 驻讬专砖 讚讛讟注诐 讚讙专 讗住讜专 讘拽专讜讘讬讜 讛讜讗 诪砖讜诐 砖诇讗 讬讗诪专讜 讘讗讬谉 诪拽讚讜砖讛 讞诪讜专讛 诇拽讚讜砖讛 拽诇讛, 讙) 注讜讚 讬砖 诇注讬讬谉 讘专砖"讬 讚讛专讬 转讜住' (讚"讛 谞砖讗 讗讞讜转讜 诪谉 讛讗诐) 讛讜讻讬讞讜 讚讟注诐 讛讗讬住讜专 讛讜讗 诪砖讜诐 砖诪讗 讗讬讞诇讜驻讬 讘讬砖专讗诇 讜讬转讬专讜 讗祝 讬砖专讗诇 讘拽专讜讘讬讜, 讚) 注讬讬谉 讘诪讛专砖"讗 砖讛拽' 讛讬讗讱 讻转讘 专砖"讬 (讚祝 谞讞. 讚"讛 诪讜转专 讘讗砖转 讗讞讬讜) 讚讗砖转 讗讞讬讜 诪讜转专 诇讙专 讗驻讬诇讜 讻砖谞砖讗讛 讗讞讬讜 诇讗讞专 砖谞转讙讬讬专 讜讛专讬 讘讬讘诪讜转 (讚祝 爪讝:) 驻诇讬讙讬 讘讝讛 专' 砖砖转 讜专' 讗讞讗, 讚专讘 砖砖转 讗讜住专 讜专讘 讗讞讗 讘专 讬注拽讘 诪转讬专, 讜爪"注 诇诪讛 住转诐 专砖"讬 讘讝讛 讻砖讬讟转 专讘 讗讞讗 讘专 讬注拽讘, 讛) 注讬讬谉 讘讙诪' 讬讘诪讜转 (爪讞:) 讚讛诪讞诇讜拽转 讗讬 讞诪讜转讜 诇讗讞专 砖诪转讛 讗砖转讜 诪讜转专转 诇讙专 讗讜 讗住讜专讛 转诇讜讬 讘诪讞诇讜拽转 讘讬谉 专"注 讜专' 讬砖诪注讗诇 讗讬 讬砖专讗诇 砖讘讗 注诇 讞诪讜转讜 诇讗讞专 诪讬转转 讗砖转讜 讞讬讬讘 讘诪讬转讛 讗讜 讘讻专转, 讜爪"讘 讛讬讗讱 讛谉 转诇讜讬讜转 讝讛 讘讝讛.
讜谞专讗讛 诇讘讗专 讚诪讚讗讜专讬讬转讗 讙专 诪讜转专 讘拽专讜讘讬讜 (讜讗祝 诇讗诇讜 砖讛讬讛 讗住讜专 诇讛谉 讘讙讬讜转讜) 诪砖讜诐 讚讙专 砖谞转讙讬讬专 讻拽讟谉 砖谞讜诇讚 讚诪讬, 讜诪讚讗讜专讬讬转讗 讛讙讬专讜转 诪驻拽讬注讛 讗转 讛拽讜专讘讛 砖讛讬转讛 诇讜 诇拽专讜讘讬讜 诪诇驻谞讬 砖谞转讙讬讬专, 讗诇讗 讚诪讚专讘谞谉 讙讝专讜 砖讙专 讬讛讬讛 讗住讜专 讘注专讬讜转 讻讚讬 砖诇讗 讬讗诪专讜 砖讘讗讜 诪拽讚讜砖讛 讞诪讜专讛 诇拽讚讜砖讛 拽诇讛, 讜讬住讜讚 讛讙讝讬专讛 讛讜讗 讚讙讝专讜 砖讬砖 诇讙专 讗转 讛拽讜专讘讛 砖讛讬转讛 诇讜 诇驻谞讬 砖谞转讙讬讬专 讗祝 诇讗讞专 砖谞转讙讬讬专, 讜讘讗诪转 讙专 讛讬讛 爪专讬讱 诇讛讬讜转 讗住讜专 讘讻诇 拽专讜讘讬讜 讘转讜专转 讬砖专讗诇 讚讛专讬 注讻砖讬讜 讛讜讗 讬砖专讗诇, 讜讗讬 专讘谞谉 讙讝专讜 注诇讬讜 讗讬住讜专 注专讬讜转 讘谞讜讙注 诇拽专讜讘讬讜 砖诪诇驻谞讬 讛讙讬专讜转 诇讻讗讜专讛 讛讜"诇 诇讛讬讜转 讗住讜专 讘讻诇 拽专讜讘讬讜 讜讗祝 讘砖讗专 讛讗讘, 讗诇讗 谞专讗讛 讚专讘谞谉 转讬拽谞讜 讚讞诇 讚讬谉 诪转讬专 诪讬讜讞讚 诪讚专讘谞谉 诪讻讬讜谉 讚讙专 砖谞转讙讬讬专 讻拽讟谉 砖谞讜诇讚 讚诪讬, 讚讗"讗 诇讗讜住专讜 讘拽专讜讘讬讜 诇讗讞专 砖谞转讙讬讬专 讬讜转专 诪诪讛 砖讛讬讛 讗住讜专 讘讛诐 讻砖讛讬讛 讘"谞, 讜诪砖讜"讛 专讘谞谉 讗诪专讜 砖讛讗讬住讜专 注专讬讜转 砖讙讝专讜 讞诇 专拽 讘注专讬讜转 砖讛讬讛 讗住讜专 讘讛谉 讘砖注转 讙讬讜转讜 (讚讛讬讬谞讜 注专讬讜转 砖讛谉 砖讗专 讛讗诐), 讜诪讜转专 讘拽专讜讘讬诐 砖讛诐 砖讗专 讛讗讘, 讚诪讚专讘谞谉 转讬拽谞讜 讚讛讙讬专讜转 诪讛讜讛 诪转讬专 诇拽专讜讘讬讜 砖讛谉 砖讗专 讘砖专 诪爪讚 讗讘讬讜. 讗讘诇 讗讬谉 讛驻讬专讜砖 讚专讘谞谉 讙讝专讜 注诇 讙专 砖谞转讙讬讬专 讗讬住讜专 讞讚砖 注诇 讛注专讬讜转 砖谞讗住专 讘讛谉 讘讙讬讜转讜, 讗诇讗 砖讙讝专讜 讚讛讗讬住讜专 注专讬讜转 讚讘"谞 诇讗 驻拽注 讘讙讬专讜转讜 诪砖讜诐 砖讙讝专讜 讚讛拽讜专讘讛 诇讗 驻拽注讛, 讜诪砖讜"讛 讞诇 注诇讬讜 讗讬住讜专 注专讬讜转 讚讙讬讜转讜 讻诪讜 拽讜讚诐 砖谞转讙讬讬专.
讜诇驻讬"讝 谞专讗讛 讚专砖"讬 住讜讘专 讚讘住讜讙讬讬谉 讘注讬谞谉 转专讬 讟注诪讬, 讗) 砖诇讗 讬讗诪专讜 讚讗转讬 诪拽讚讜砖讛 讞诪讜专讛 诇拽讚讜砖讛 拽诇讛, 讘) 砖诪讗 讗讬讞诇讜驻讬 讘讬砖专讗诇, 讚诪讛讟注诐 讚砖诪讗 讗讬讞诇讜驻讬 讘讬砖专讗诇 谞诇诪讚 砖讞诇 注诇讬讜 讗讬住讜专 注专讬讜转 讻诪讜 讬砖专讗诇, 讜讛讟注诐 讚砖诪讗 讬讗诪专讜 诪讜注讬诇 诇讛转讬专 诇讙专 讛注专讬讜转 砖讛讬讛 诪讜转专 诇讛谉 讘讙讬讜转讜 诇驻谞讬 砖谞转讙讬讬专 (拽专讜讘讬诐 砖讛谉 砖讗专 讛讗讘). 讜谞诪爪讗 砖讗讬谉 讛讟注诐 讚砖诪讗 讬讗诪专讜 讘讗讬谉 诪拽讚讜砖讛 讞诪讜专讛 诇拽讚讜砖讛 拽诇讛 住讬讘转 讛转拽谞讛 诇讗住讜专 讛讙专 讘注专讬讜转 讗诇讗 注讬拽专 讛讙讝讬专讛 讛讜讗 诪砖讜诐 讗讬讞诇讜驻讬 讘讬砖专讗诇 讜讻讚讛讜讻讬讞讜 讛转讜住', 讗诇讗 讚讛讟注诐 砖诇讗 讬讗诪专讜 讛讜讗 驻专讟 讜转谞讗讬 讘讚讬谉 讗讬讞诇讜驻讬 砖拽讜讘注 讚专讘谞谉 讛转讬专讜 讗转 讛讙专 讘拽专讜讘讬诐 砖诇讗 谞讗住专 诇讛诐 讘讙讬讜转讜 (砖讗专 讛讗讘). 讜讛谞讛 讛讚讬谉 讚砖诇讗 讬讗诪专讜 讚讗转讬 诪拽讚讜砖讛 讞诪讜专讛 诇拽讚讜砖讛 拽诇讛 谞讗诪专 讘讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 诪讻讬讜谉 讚讞诇 讘讜讜诇讚 讞诇讜转 砖诐 讙讬专讜转 讜讻讚诪讜讻讞 诪讛讙诪' 讬讘诪讜转 (注讞. 鈥� 注讞:) 砖诪注讜讘专转 砖谞转讙讬讬专讛 讘谞讛 讗"爪 讟讘讬诇讛 诪砖讜诐 讚讛讬讬谞讜 专讘讬转讬讛 讜讗讬谉 讛讙讜祝 砖诇 讗诪讜 讞讜爪抓 讘讜 讜讞砖讬讘 讻讗讬诇讜 讛注讜讘专 注爪诪讜 讟讘诇 诇砖诐 讙讬专讜转. 讜诪讗讞专 砖讞诇 讘讜讜诇讚 讚讬谉 讙讬专讜转 诪讚讗讜专讬讬转讗 讚讻拽讟谉 砖谞讜诇讚 讚诪讬 讜诪讛"转 驻拽注 讻诇 拽讜专讘讛 诇拽专讜讘讬讜 砖讛讬讜 拽专讜讘讬讜 诪诇驻谞讬 砖谞转讙讬讬专 讛"讛 讚讞诇 讘讜讜诇讚 讞诇讜转 讚讬谉 讙讬专讜转 诪讚专讘谞谉 诇讗讜住专讜 讘拽专讜讘讬讜 诪爪讚 讛讗诐, 讜讚讬谉 诪转讬专 诪讚专讘谞谉 诇讛转讬专讜 讘拽专讜讘讬讜 砖讛讬讛 诪讜转专 诇讛谉 讘讙讬讜转讜 (砖讗专 讛讗讘). 诪砖讗"讻 讘讛讜专转讜 讜诇讬讚转讜 讘拽讚讜砖讛 砖诇讗 讞诇 讘讜 诪注砖讛 讙讬专讜转 讻诇诇 讗讝讬 讬"诇 讚讗住讜专 讘讻诇 讛注专讬讜转 讘转讜专转 讬砖专讗诇 诪讞诪转 讛讙讝讬专讛 讚砖诪讗 讗讬讞诇讜驻讬 讘讬砖专讗诇, 讚讗讬 讗驻砖专 诇讜诪专 砖驻讟讜专 诪讛注专讬讜转 砖讘"谞 驻讟讜专 注诇讬讛谉 诪讻讬讜谉 讚诪注讜诇诐 诇讗 讛讬讛 讘谉 谞讞 讜诇讬转 诇讬讛 讞诇讜转 讛诪转讬专 砖诇 诪注砖讛 讙讬专讜转, 讜诪砖讜"讛 讙专 砖讛讜专转讜 讜诇讬讚转讜 讘拽讚讜砖讛 讗住讜专 讘讻诇 讛注专讬讜转 讜讗祝 讘砖讗专 讛讗讘.
讜讛谞讛 专砖"讬 讻转讘 (讘讚"讛 谞砖讗 讗砖讛 讜讘转讛) 砖讗祝 讘讬砖专讗诇 讙诪讜专 砖讬讬讱 讛讚讬谉 砖诇 "谞砖讗 讗砖讛 讜讘转讛 讻讜谞住 讗讞转 讜诪讜爪讬讗 讗讞转", 讚诪讚讗讜专讬讬转讗 讗砖讛 讜讘转讛 砖谞转讙讬讬专讜 诪讜转专讜转 诇讛谞砖讗 诇讗讚诐 讗讞讚, 讻讬 注"讬 讛讙讬专讜转 砖诇讛谉 谞驻拽注讛 拽讜专讘转谉 讝讛 诇讝讛. 讜诇驻讬"讝 讬讜爪讗 砖讘讙专 砖谞砖讗 讗砖讛 讜讘转讛 讗讬谉 讛讙讬专讜转 砖诇讜 讘诇讘讚 讛诪转讬专 砖诪转讬专讜 诇讛谞砖讗 诇讞诪讜转讜 讗诇讗 讙诐 讙讬专讜转讛 讜讙讬专讜转 讘转讛 诪转讬专谉 诇讛谞砖讗, 讜讬"诇 讚诪讗讞专 砖讘谞讜讙注 诇讚讬谉 讚讗讜专讬讬转讗 讗讬谉 爪专讬讻讬诐 诇讜诪专 讚讙讬专讜转讜 讞诇讛 诇讛转讬专讜 诇讛谞砖讗 诇讗砖讛 讜讘转讛 诪讚讬谉 讚讙专 砖谞转讙讬讬专 讻拽讟谉 砖谞讜诇讚 讚诪讬, 讚讛专讬 讗祝 讗诐 讛讜讗 讬砖专讗诇 讜谞转讙讬讬专讜 讗砖讛 讜讘转讛 讛谉 诪讜转专讜转 诇讛谞砖讗 诇讜 诪讚讗讜专讬讬转讗 诪讞诪转 讙讬专讜转谉, 诇讻谉 讗祝 讘谞讜讙注 诇讛讬转专 砖讛转讬专讜 诪讚专讘谞谉 诇讙专 讘注专讬讜转 讚讬砖专讗诇 讗讬谉 诇讜 讛讬转专, 讜讛拽讜专讘讛 谞砖讗专转 讜讗住讜专 讘讞诪讜转讜 讻讚讬谉 讬砖专讗诇. 讜诇驻讬 讝讛 诪转讜专抓 讛拽讜砖讬讗 诇诪讛 讙专 讗住讜专 讘讞诪讜转讜 讗注"驻 砖讘讛讬讜转讜 注讻讜"诐 讛讬讛 诪讜转专 讘讞诪讜转讜, 讚讬"诇 讚专讘谞谉 讙讝专讜 诇讗住讜专 讙专 讘注专讬讜转 讘砖注讛 砖谞转讙讬讬专 诪砖讜诐 讞砖砖 砖诪讗 讬讘讜讗讜 诇讗讬讞诇讜驻讬 讘讬砖专讗诇, 讗诇讗 讚讘谞讜讙注 诇注专讬讜转 砖讛讜转专讜 诇注讻讜"诐 讘讙讬讜转讜 转讬拽谞讜 专讘谞谉 讚诪注砖讛 讛讙讬专讜转 讛诪讛讜讛 讛诪转讬专 诇讛转讬专 讗转 讛讗讬住讜专 拽讜专讘讛 讚讗讜专讬讬转讗, 诪转讬专 谞诪讬 讗转 讛讗讬住讜专讬 注专讬讜转 砖谞讗住专讜 诇讜 诪讚专讘谞谉 诪砖讜诐 讗讬讞诇讜驻讬, 讗讱 讘讞诪讜转讜 砖讗讬谉 讛讛讬转专 诪讚讗讜专讬讬转讗 讞诇 专拽 诪讞诪转 诪注砖讛 讛讙讬专讜转 砖诇讜 讚讛专讬 讛讬讛 诪讜转专 讘讗讬住讜专 注专讜讛 讚讞诪讜转讜 讻砖讛讬讛 讙讜讬, 讜讛讛讬转专 讞诇 诪讞诪转 讛讙讬专讜转 砖诇讛 讜讘转讛, 讜讗讝讬 诇讗 讞诇 讛讛讬转专 讚诪讚专讘谞谉 诇讙讘讬讜, 讜诪诪讬诇讗 讛讜讗 谞讗住专 诇讛 讻讚讬谉 讬砖专讗诇 诪讞诪转 讛讙讝讬专讛 讚专讘谞谉 诇讗讜住专讜 讘注专讬讜转 砖诪讗 讗转讬 诇讗讬讞诇讜驻讬 讘讬砖专讗诇. 讜诇讻谉 讛讙专 讗住讜专 讘讞诪讜转讜 讗注"驻 砖讛讬讛 诪讜转专 讘讛 讘讙讬讜转讜, 讜讚讬谞讜 讘讞诪讜转讜 砖讗谞讬 诪砖讗专 讛讗讘 砖诪讜转专转 诇讙专 讗诇讬讘讗 讚专砖"讬.
讜讘讬砖讜讘 讛拽讜砖讬讗 诪讚讜注 讛诪讞诇讜拽转 (讘讬讘诪讜转 讚祝 爪讞:) 讗讬 讞诪讜转讜 诪讜转专转 诇讗讞专 诪讬转讛 转诇讜讬讛 讘诪讞诇讜拽转 讘讬谉 专"注 讜专"讬 讛讗诐 讬砖专讗诇 砖讘讗 注诇 讞诪讜转讜 诇讗讞专 诪讬转转 讗砖转讜 讞讬讬讘 讘诪讬转讛 讗讜 讘讻专转, 讬"诇 讚讘讬谉 诇专"注 讜讘讬谉 诇专"讬 讞讬讜讘 诪讬转讛 讗讬谞讜 讗诇讗 注诇 讛讘讗 注诇 讗砖讛 讜讘转讛, 讜讛诪讞诇讜拽转 讘谞讜讙注 诇讞诪讜转讜 诇讗讞专 诪讬转转 讗砖转讜 讛讜讗 讛讗诐 讞诇 砖诐 "讗诐 讗砖转讜" 注诇 讞诪讜转讜 诇讗讞专 诪讬转转 讗砖转讜 讜砖讬讬讱 注讚讬讬谉 讗讬住讜专 讗砖讛 讜讘转讛 讜讗讝讬 讞讬讬讘讬谉 砖专讬驻讛, 讗讜"讚 讚讞诇 讞诇讜转 砖诐 讗讬住讜专 讞讚砖 讚讞诪讜转讜 诇讗讞专 诪讬转讛 讚讗讬谉 讛讬讗 谞拽专讗转 "讗诐 讗砖转讜" 讜诇讗 讞讬讬讘 诪砖讜诐 讗砖讛 讜讘转讛 讗诇讗 诪驻讗转 讞诇讜转 砖诐 讗讬住讜专 讞讚砖 讚讞诪讜转讜, 讜诇讻谉 讞诇 专拽 讞讬讜讘 讻专转 讜诇讗 讞讬讜讘 砖专讬驻讛.
讜谞专讗讛 讚拽讜专讘转 讗砖讛 讜讘转讛 讞诇讛 讘讘"谞 讗讱 诇讗 诇注谞讬谉 讗讬住讜专 注专讬讜转 砖讛专讬 诪讜转专 诇讘"谞 诇讘讗 注诇 讗砖讛 讜讘转讛, 讗诇讗 讚讞诇 拽讜专讘讛 讜讬讞住 讚讗砖讛 讜讘转讛 诇注谞讬谉 讬专讜砖讛, 砖注讻讜"诐 讬讜专砖 讗转 讗诪讜, 讜讻诪讜"讻 讬"诇 讚讘注讻讜"诐 讘转 讬讜专砖转 讗转 讗诪讛 讚讬砖 讬讞住 讜拽讜专讘讛 讚讗砖讛 讜讘转讛 诇注谞讬谉 讬专讜砖转 讛讗诐, 讗讘诇 讞诇讜转 砖诐 拽讜专讘讛 砖诇 "讞诪讜转讜" 诇讬讻讗 讘讘"谞 讻诇诇 诇讗 诇注谞讬谉 注专讬讜转 讜诇讗 诇注谞讬谉 讬专讜砖讛. 讜诪诪讬诇讗 讬讜爪讗 讚讘砖注转 讙讬专讜转讜 讗诇讜 讘' 谞砖讬诐 谞讞砖讘讜转 诇讜 讻"讗砖讛 讜讘转讛" 讗讱 讛讗诐 诇讗 谞拽专讗转 讘砖诐 "讞诪讜转讜" 讗诇讗 专拽 诇讗讞专 砖谞砖讗 讗转 讛讘转 诇讗讞专 砖谞转讙讬讬专. 讜诇驻讬"讝 讬"诇 讚诇诪"讚 讚讞诪讜转讜 诇讗讞专 诪讬转讛 讘砖专讬驻讛 住讜讘专 砖讗注"驻 砖讗讬谉 讛讘转 拽讬讬诪转 砖讛专讬 诪转讛, 诪"诪 讞诪讜转讜 注讚讬讬谉 讛讜讬讗 "讗砖讛 讜讘转讛", 讜讗住讜专讛 诇讜 诪讻讬讜谉 砖拽讜专讘讛 讝讜 讻讘专 讛讬转讛 讘注讜诇诐 讘砖注讛 砖谞转讙讬讬专. 诪砖讗"讻 诇诪"讚 讚讞诪讜转讜 诇讗讞专 诪讬转讛 讘讻专转 转讜 诇讗 讛讜讬讗 讞诇讜转 砖诐 讗讬住讜专 讚"讗砖讛 讜讘转讛" 讗诇讗 讚讞诇 讞诇讜转 砖诐 讗讬住讜专 讞讚砖 讚"讞诪讜转讜". 讜诇驻讬讻讱 诪讜转专 诇讙专 诇谞讜砖讗讛 砖讛专讬 拽讜专讘讛 讝讜 诇讗 谞讜爪专讛 讗诇讗 专拽 诇讗讞专 砖谞砖讗 讗转 讗砖转讜 诇讗讞专 砖谞转讙讬讬专 讚讗讝讬 讞诇 讞诇讜转 砖诐 注专讜讛 讞讚砖 讚"讞诪讜转讜", 讜专讘谞谉 诇讗 讙讝专讜 讗诇讗 注诇 讛拽专讜讘讬诐 砖讛讬讜 讗住讜专讜转 诇讜 讘砖注讛 砖谞转讙讬讬专, 讜讗讬诇讜 讗讬住讜专 讞诪讜转讜 讞诇 专拽 诇讗讞专 讛讙讬专讜转, 讜诪砖讜"讛 诪讜转专转 诇讙专.
讜诇驻讬"讝 讬"诇 砖讗砖转 讗讞讬讜 砖谞砖讗讛 诇讗讞专 砖谞转讙讬讬专 诪讜转专转 诇讜 讚专讘谞谉 讙讝专讜 专拽 注诇 拽讜专讘讛 砖讛讬转讛 拽讬讬诪转 讘砖注讛 砖谞转讙讬讬专, 讜拽讜专讘讛 讛谞讜诇讚讛 诇讜 诇讗讞专 砖谞转讙讬讬专 诇讗 讙讝专讜 专讘谞谉. 讜诇驻讬"讝 讬讜爪讗 讚讙专 砖讛讜专转讜 讜诇讬讚转讜 砖诇讗 讘拽讚讜砖讛 讜谞转讙讬讬专 诪讜转专 讘讗讞讜转讜 诪谉 讛讗诐 砖谞讜诇讚讛 诇讗讞专 砖谞转讙讬讬专. 讜诪讬讜砖讘转 诇驻讬"讝 拽讜砖讬讬转 讛诪讛专砖"讗 砖讛拽砖讛 诇诪讛 住转诐 专砖"讬 讻专' 讗讞讗 讘专 讬注拽讘 讚讙专 诪讜转专 讘讗砖转 讗讞讬讜 讙诐 讻砖谞砖讗讛 讗讞讬讜 诇讗讞专 砖谞转讙讬讬专, 讚讬"诇 讚讛讜讬 拽讜专讘讛 砖谞讜爪专讛 诇讗讞专 讙讬专讜转, 讜诇讗 讙讝专讜 专讘谞谉 讗诇讗 讘拽讜专讘讛 砖讞诇讛 讗祝 讘砖注转 讙讬讜转讜 讜诇讗 讘拽讜专讘讛 讛谞讜诇讚讛 诇讜 诇讗讞专 砖谞转讙讬讬专.
讘
讜讛谞讛 注讬讬谉 讘专诪讘"诐 (驻讬"讚 诪讛诇讻讜转 讗讬住讜专讬 讘讬讗讛 讛讬"讗 - 讛讬"讙) 讜讝"诇 注讻讜"诐 砖谞转讙讬讬专 讜注讘讚 砖谞砖转讞专专 讛专讬 讛讜讗 讻拽讟谉 砖谞讜诇讚 讜讻诇 砖讗专 讘砖专 砖讛讬讜 诇讜 讻砖讛讜讗 注讻讜"诐 讗讜 讻砖讛讜讗 注讘讚 讗讬谞谉 砖讗专 讘砖专, 讜讗诐 谞转讙讬讬专 讛讜讗 讜讛诐 讗讬谞讜 讞讬讬讘 注诇 讗讞转 诪讛诐 诪砖讜诐 注专讜讛 讻诇诇. 讚讬谉 转讜专讛 砖诪讜转专 诇注讻讜"诐 砖讬砖讗 讗诪讜 讗讜 讗讞讜转讜 诪讗诪讜 砖谞转讙讬讬专讜 讗讘诇 讞讻诪讬诐 讗住专讜 讚讘专 讝讛 讻讚讬 砖诇讗 讬讗诪专讜 讘讗谞讜 诪拽讚讜砖讛 讞诪讜专讛 诇拽讚讜砖讛 拽诇讛, 砖讗诪砖 讛讬转讛 诇讜 讝讜 讗住讜专讛 讜讛讬讜诐 诪讜转专转, 讜讻谉 讙专 砖讘讗 注诇 讗诪讜 讗讜 讗讞讜转讜 讜讛讬讗 讘讙讬讜转讛 讛"讝 讻讘讗 注诇 讛谞讻专讬转. 讻讬爪讚 讚讬谉 讛讙专讬诐 讘注专讬讜转 砖诇 砖讗专 讘砖专, 讗诐 讛讬讛 谞砖讜讬 讻砖讛讜讗 注讻讜"诐 诇讗诪讜 讗讜 诇讗讞讜转讜 讜谞转讙讬讬专讜 诪驻专讬砖讬谉 讗讜转谉 讻诪讜 砖讘讬讗专谞讜, 讜讗诐 讛讬讛 谞砖讜讬 诇砖讗专 注专讬讜转 讜谞转讙讬讬专 讛讜讗 讜讗砖转讜 讗讬谉 诪驻专讬砖讬谉 讗讜转谉, 讙专 讗住讜专 讘砖讗专 讛讗诐 讗讞专 砖谞转讙讬讬专 诪讚"住, 讜诪讜转专 讘砖讗专 讛讗讘 讗祝 注诇 驻讬 砖讬讜讚注 讘讜讚讗讬 砖讝讛 砖讗专讜 诪讗讘讬讜, 讻讙讜谉 转讗讜诪讬诐 砖讚讘专 讘专讜专 砖讗讘讬讜 砖诇 讝讛 讛讜讗 讗讘讬讜 砖诇 讝讛 讗祝 注诇 驻讬 讻谉 诇讗 讙讝专讜 注诇 砖讗专 讗讘讬讜, 诇驻讬讻讱 谞讜砖讗 讛讙专 讗砖转 讗讞讬讜 诪讗讘讬讜 讜讗砖转 讗讞讬 讗讘讬讜 讜讗砖转 讗讘讬讜 讜讗砖转 讘谞讜 讗祝 注诇 驻讬 砖谞砖讗转 诇讗讞讬讜 讗讜 诇讗讘讬讜 讗讜 诇讗讞讬 讗讘讬讜 讗讜 诇讘谞讜 讗讞专 砖谞转讙讬讬专讜, 讜讻谉 讗讞讜转 讗诪讜 诪讗讘讬讛 讜讗讞讜转讜 诪讗讘讬讜, 讜讘转讜 砖谞转讙讬讬专讛 诪讜转专转 诇讜, 讗讘诇 讗讬谞讜 谞讜砖讗 诇讗 讗讞讜转讜 诪讗诪讜 讜诇讗 讗讞讜转 讗诪讜 诪讗诪讛 讜诇讗 讗砖转 讗讞讬讜 诪讗诪讜 砖谞砖讗讛 讗讞讬讜 诪讗诪讜 讗讞专 砖谞转讙讬讬专, 讗讘诇 讗诐 谞砖讗讛 讗讞讬讜 讻砖讛讜讗 注讻讜"诐 讛"讝 诪讜转专转 诇讜 注讻"诇. 讜讛砖讬讙 注诇讬讜 讛专讗讘"讚 讜讝"诇 诪讻讚讬 专讘 砖砖转 讗诪专讛 诇砖诪注转讬讛 讚驻诇讬讙 讘讬讘诪讜转 讘讘谞讬 讬讜讚谉 讗诪转讗 讚讗砖转讞专讜专 讜讗住专 诇讛讜 诇诪讬谞住讘 谞砖讬 讚讛讚讚讬 讜讗讬讛讜 诪讜拽讬诐 诇讘专讬讬转讗 讚拽转谞讬 讜诪讜转专 讘讗砖转 讗讞讬讜 讚谞住讘讛 讻砖讛讜讗 注讻讜"诐 讜诇讗 讚谞住讘讛 讻砖讛讜讗 讙专 诪注转讛 讘讗砖转 讗讞讬 讗讘讬讜 讜讘讗砖转 讗讘讬讜 讚拽转谞讬 诇讛讜 讻讬 讛讚讚讬 讞讚 讗讜专讞讗 讗讬转 诇讛讜 讜讘讚谞住讘讛 讻砖讛讜讗 注讻讜"诐 讛讜讗 讚砖专讜 诇讬讛 讗讘诇 谞住讘讛 讻砖讛讜讗 讙专 讗住讜专 注讻"诇. 讜诇讻讗讜专讛 诇驻讜诐 专讬讛讟讗 讛专诪讘"诐 住讜讘专 讻专砖"讬 讚讙专 砖谞转讙讬讬专 讗住讜专 讘砖讗专 讗诪讜 讜诪讜转专 讘砖讗专 讗讘讬讜, 讜讗讬诇讜 讛专讗讘"讚 诪砖讬讙 讚诇讗讞专 砖谞转讙讬讬专 讛专讬 讛讜讗 讗住讜专 讘砖讗专 讛讗讘 讻讚讬谉 讬砖专讗诇. 讜诇专诪讘"诐 讙专 砖谞转讙讬讬专 诪讜转专 讘砖讗专 讛讗讘 诪砖讜诐 讚讘"谞 讛讬讛 诪讜转专 讘砖讗专 讗讘 讜讗住讜专 讘砖讗专 讛讗诐 诪讞诪转 砖讘"谞 讗住讜专 讘砖讗专 讛讗诐. 讗诪谞诐 爪"注 讘讝讛 讚讛专讬 讛专诪讘"诐 驻住拽 讘住讜祝 讛讛诇讻讛 砖讙专 讗住讜专 讘讗砖转 讗讞讬讜 诪讗诪讜, 讜爪"注 讚讛专讬 讘"谞 诪讜转专 讘讗砖转 讗讞讬讜 诪讗诪讜, 讚讬砖 诇讘"谞 专拽 砖砖 注专讬讜转 鈥� 讝讻专, 讘讛诪讛, 讗诪讜, 讗砖转 讗讬砖, 讗讞讜转讜 诪讗诪讜, 讜讗砖转 讗讘讬讜 (专诪讘"诐 驻讬"讚 诪讛诇' 讗讬住讜专讬 讘讬讗讛 讛"讬), 讜讗"讻 诇诪讛 驻住拽 讛专诪讘"诐 砖讙专 讗住讜专 讘讗砖转 讗讞讬讜 诪讗诪讜, 讜诪砖诪注 讚住讜讘专 讚诇讗讞专 砖谞转讙讬讬专 谞讗住专 讘注专讬讜转 讻讚讬谉 讬砖专讗诇, 讜讗"讻 诇诪讛 驻住拽 砖诪讜转专 讘砖讗专 讛讗讘, 讜爪"注.
讜谞专讗讛 诇讘讗专 讚讛专诪讘"诐 住讜讘专 砖讙专 砖谞转讙讬讬专 谞讗住专 讘注专讬讜转 讻讚讬谉 讬砖专讗诇, 讗讜诇诐 讗讬谉 讛驻砖讟 讚专讘谞谉 讙讝专讜 注诇 讙专 砖讬讛讬讛 讗住讜专 讘讗讬住讜专讬 注专讬讜转 砖讛讬讛 讗住讜专 诇讛谉 讘砖注转 讙讬讜转讜, 讗诇讗 讬住讜讚 讛讚讬谉 讛讜讗 砖讙专 讞讬讬讘 注诇 讛拽讜专讘讜转 砖讛讬讜 诇讜 诪拽讜讚诐 砖谞转讙讬讬专 讚讛专讘谞谉 讙讝专讜 砖讛拽讜专讘讛 砖讛讬讛 诇讜 讘讙讬讜转讜 谞诪砖讻转 讗祝 诇讗讞专 砖谞转讙讬讬专, 讜讛讟注诐 砖讙专 诪讜转专 讘砖讗专 讛讗讘 讗讬谞讜 住转诐 讛讬转专 讘注诇诪讗 讗诇讗 讛讜讗 诪砖讜诐 讚砖讗专 讛讗讘 诇讗 讛讜讬 拽讜专讘讛 诇讘谉 谞讞, 讚专拽 砖讗专 讛讗诐 讛讜讬 拽讜专讘讛 诇讘"谞, 讜砖讗专 讛讗讘 诇讗 讛讜讬 拽讜专讘讛. 讜谞专讗讛 讚诇讻谉 讘谉 谞讞 诪讜转专 讘讘转讜, 诪讻讬讜谉 讚讘转讜 讛讜讬 砖讗专 讛讗讘 - 讜砖讗专 讛讗讘 诇讗 讛讜讬 拽讜专讘讛 诇讘"谞. 讚讛专讬 拽讬讬"诇 砖讘谉 谞讞 讗住讜专 讘讗诪讜 讜诪讜转专 讘讘转讜, 讜爪"注 诪讛讜 讛住讘专讗 讘讝讛 讚诪"砖, 讚诇讻讗讜专讛 砖讬注讜专 讛拽讜专讘讛 讘讗诪讜 讜讘讘转讜 讛讬讗 砖讜讜讛 讜爪"注 诪"砖 讚讗住讜专 讘讗诪讜 讜诪讜转专 讘讘转讜. 讜爪"诇 讚讛讟注诐 讛讜讗 诪砖讜诐 讚砖讗专 讛讗诐 讛讜讬 拽讜专讘讛 诇讘"谞 讜讗讬诇讜 砖讗专 讛讗讘 诇讗 讛讜讬 拽讜专讘讛 诇讘"谞. 讜讬住讜讚 讛讚讬谉 讘讗讬住讜专讬 注专讬讜转 诇讗讞专 讙讬专讜转 讛讜讗 讚专讘谞谉 讙讝专讜 注诇 讛讙专 砖讛拽讜专讘讛 砖讞诇 注诇讬讜 讻砖讛讬讛 讘"谞 谞诪砖讱 注诇讬讜 讗祝 诇讗讞专 砖谞转讙讬讬专, 讜诪砖讜"讛 讙专 讗住讜专 讘砖讗专 讗诪讜 讜诪讜转专 讘砖讗专 讗讘 讚专拽 砖讗专 讗诪讜 讛讜讬 拽讜专讘讛 诇讘"谞 讜砖讗专 讛讗讘 诇讗 讛讜讬 拽讜专讘讛. (讚讗讬诇讜 讗诐 谞讗诪专 讚讘讗诪转 砖讗专 讛讗讘 讛讜讬 拽讜专讘讛 讗祝 诇讘"谞 讗诇讗 砖讘"谞 讛讜转专 讘砖讗专 讛讗讘 讗讝讬 讬"诇 讚诇讗讞专 砖谞转讙讬讬专 讬讛讬讛 讗住讜专 讘砖讗专 讛讗讘 诪讚讬谉 讬砖专讗诇, 讗诇讗 注诇 讻专讞讱 爪"诇 讚专讘谞谉 专拽 讙讝专讜 砖讛拽讜专讘讛 砖讞诇讛 注诇讬讜 讘讙讬讜转讜 谞诪砖讻转 讗祝 诇讗讞专 砖谞转讙讬讬专, 讜诪讗讞专 讚专拽 砖讗专 讛讗诐 讛讜讬 拽讜专讘讛 诇讘"谞, 诪砖讜"讛 诪讜转专 讛讙专 讘砖讗专 讛讗讘). 讜诇驻讬"讝 讬"诇 讚讘讗砖转 讗讞讬讜 诪讗诪讜 讞诇 拽讜专讘讛 讻砖讛讬讛 讘"谞, 讚讛讜讬讗 砖讗专 讛讗诐 讗诇讗 讚讘"谞 诇讗 谞讗住专 讘讗砖转 讗讞讬讜 诪讗诪讜 讜讗讬谉 讝讛 讗讞转 诪讛注专讬讜转 讛讗住讜专讜转 诇讘"谞, 讜诇讻谉 诇讗讞专 砖谞转讙讬讬专 讗住讜专 讘讗砖转 讗讞讬讜 诪讗诪讜 诪讚讬谉 讬砖专讗诇 讚讛拽讜专讘讛 诇砖讗专 讗诪讜 谞诪砖讻转 诇讗讞专 砖谞转讙讬讬专. 讜诇驻讬"讝 谞诪讬 诪讘讜讗专 诪讛 砖驻住拽 讛专诪讘"诐 (驻讬"讚 诪讗讬住讜"讘 讛讬"讙) 讚讙专 砖谞转讙讬讬专 讗住讜专 讘讗讞讜转 讗诪讜 讗注"驻 砖讘讙讬讜转讜 讗讬谞讜 讗住讜专 诇讗讞讜转 讗诪讜, 讚讬"诇 讚讘讗诪转 讗讞讜转 讗诪讜 讛讜讬 拽专讜讘转讜 讘讙讬讜转讜 讚讞诇 拽讜专讘讛 诇砖讗专 讛讗诐 讗诇讗 砖讛讬讗 诪讜转专转 讚讗讬谞讛 讗讞转 诪讛注专讬讜转 讛讗住讜专讜转 诇讘"谞. 讜诪讻讬讜谉 砖讞诇 拽讜专讘讛 诇讛 讘讙讬讜转讜 讙讝专讜 专讘谞谉 砖讛拽讜专讘讛 谞诪砖讻转 讗祝 诇讗讞专 砖谞转讙讬讬专 讜诪诪讬诇讗 讗住讜专 讘讛 诪讚讬谉 讬砖专讗诇. 讚讗讬诇讜 讗诐 谞讗诪专 砖专讘谞谉 专拽 讙讝专讜 砖讛讗讬住讜专 谞诪砖讱 讗讝讬 讗讬谉 住讘专讗 诇讜诪专 砖讗住讜专 讘讗讞讜转 讗诪讜 诇讗讞专 砖谞转讙讬讬专 讚讛专讬 讛讬讗 诪讜转专转 诇讜 讘讙讬讜转讜, 讜注诇 讻专讞讱 讚讬住讜讚 讛讙讝讬专讛 讚专讘谞谉 讛讜讗 讚讛拽讜专讘讛 谞诪砖讻转 讗祝 诇讗讞专 讙讬专讜转讜, 讜诪诪讬诇讗 讛讬讗 讗住讜专讛 诇讜 诪讚讬谉 讬砖专讗诇 砖讗住讜专 讘拽讜专讘讬讜.
讜注讬讬谉 讘讙诪' 讬讘诪讜转 (讻讘.) "讗诪专 专讘 谞讞诪谉 讙专讬诐 讛讜讗讬诇 讜讗转讜 诇讬讚谉, 谞讬诪讗 讘讛讜 诪诇转讗 讗讞讬谉 诪谉 讛讗诐 诇讗 讬注讬讚讜, 讜讗诐 讛注讬讚讜 注讚讜转谉 注讚讜转, 讗讞讬谉 诪谉 讛讗讘 诪注讬讚讬谉 诇讻转讞诇讛. 讗诪讬诪专 讗诪专 讗驻讬诇讜 讗讞讬谉 诪谉 讛讗诐 谞诪讬 诪注讬讚讬谉 诇讻转讞诇讛. 讜诪"砖 诪注专讬讜转, 注专讜讛 诇讻诇 诪住讜专讛, 注讚讜转 诇讘讬转 讚讬谉 诪住讜专讛, 讜讙专 砖谞转讙讬讬专 讻拽讟谉 砖谞讜诇讚 讚诪讬". 讜诇讻讗讜专讛 爪"注 诪讛讬 拽讜砖讬讬转 讛讙诪' "诪"砖 诪注专讬讜转", 讚讗诐 谞讗诪专 砖讬住讜讚 讛讚讬谉 讘注专讬讜转 讛讜讗 砖专讘谞谉 讙讝专讜 讚讛讗讬住讜专 讘讬讗讛 砖讞诇 注诇讬讜 讘讙讬讜转讜 谞诪砖讱 诇讗讞专 讙讬专讜转 诪讛讜 讛讚诪讬讜谉 讘讬谉 讝讛 诇讚讬谉 注讚讜转. 讗诪谞诐 诇驻讬诪砖"谞 讚讬住讜讚 讛讚讬谉 讛讜讗 砖讛专讘谞谉 讙讝专讜 讚讛拽讜专讘讛 砖讞诇讛 注诇讬讜 讘讙讬讜转讜 谞诪砖讻转 讜讞诇讛 注诇讬讜 讗祝 诇讗讞专 讙讬专讜转 砖驻讬专 拽讗 诪拽砖讬谞谉 "诪"砖 诪注专讬讜转" - 讚谞讬诪讗 讛讻讬 讗祝 诇注谞讬谉 注讚讜转 砖讛拽讜专讘讛 转讬诪砖讱 诪讚专讘谞谉 讜讬驻住诇讜 诇注讚讜转. 讜讛讙诪' 诪转专爪转 "注专讜讛 诇讻诇 诪住讜专讛 注讚讜转 诇讘讬转 讚讬谉 诪住讜专讛 讜讙专 砖谞转讙讬讬专 讻拽讟谉 砖谞讜诇讚 讚诪讬", 讚讘注专讬讜转 讙讝专讜 专讘谞谉 砖讛拽讜专讘讛 谞诪砖讻转 讜诪诪讬诇讗 讞诇 讗讬住讜专 讻讚讬 砖诇讗 讬讗诪专讜 砖讗祝 注专讜讛 诪讜转专转 诇讬砖专讗诇 砖讗讬谉 讛讻诇 讬讜讚注讬诐 讚讙专 砖谞转讙讬讬专 讻拽讟谉 砖谞讜诇讚 讚诪讬 讜讗讬 砖专讬转 诇拽讬讬诪讛 讗转讬 谞诪讬 诇诪讬砖专讬 注专讜讛 讘讬砖专讗诇.
讗诪谞诐 讬砖 诇注讬讬谉 诪讛讜 讛讞讬诇讜拽 讘讬谉 讗砖转 讗讞讬讜 诪讗诪讜 砖谞砖讗讛 讗讞讬讜 诪讗诪讜 诇讗讞专 砖谞转讙讬讬专 砖驻住拽 讛专诪讘"诐 讚讗住讜专 讘讛 诇讘讬谉 讗诐 谞砖讗讛 讗讞讬讜 讻砖讛讜讗 注讻讜"诐 讜讗讞"讻 谞转讙讬讬专讜 讗讞讬讜 讜讗砖转讜 讚驻住拽 讛专诪讘"诐 砖讛讬讗 诪讜转专转 诇讜, 讜爪"讘 诪讚讜注 讗讬谉 讛拽讜专讘讜转 砖诪爪讚 讛讗诐 讜讛谞讬砖讜讗讬谉 砖诇 讗讞讬讜 诪谉 讛讗诐 讘讙讬讜转讜 谞诪砖讱 诇讗住讜专 注诇讬讜 讗转 讗砖转 讗讞讬讜 讗祝 诇讗讞专 砖讗讞讬讜 谞转讙讬讬专. 讜谞专讗讛 讚讘拽讜专讘讛 砖诪驻讗转 砖讗专 讘砖专 讗讝讬 讛拽讜专讘讛 讻砖讛讜讗 注讻讜"诐 讛讬讗 讗讜转讛 讚专讙讛 砖诇 拽讜专讘讛 讚砖讗专 讘砖专 砖讞诇 注诇讬讜 讻砖讛讜讗 讬砖专讗诇, 讜讻讙讜谉 讗诪讜 - 讚讗砖讛 讜讘谞讛 讛讬讗 讗讜转讛 讚专讙讛 砖诇 拽讜专讘讛 诪砖讜诐 砖讗专 讘砖专 讘讬谉 讘注讻讜"诐 讜讘讬谉 讘讬砖专讗诇, 讜诪讛"转 讙专 砖谞转讙讬讬专 诪讜转专 讘讗诪讜 讚诪讚讗讜专讬讬转讗 讙专 砖谞转讙讬讬专 讻拽讟谉 砖谞讜诇讚 讚诪讬, 讗讘诇 诪讚专讘谞谉 讙讝专讜 诪砖讜诐 砖诇讗 讬讗诪专讜 砖讘讗 诪拽讚讜砖讛 讞诪讜专讛 诇拽讚讜砖讛 拽诇讛 砖讛拽讜专讘讛 砖讞诇讛 注诇讬讜 讘讙讬讜转讜 谞诪砖讻转 讜讞诇讛 注诇讬讜 诪讚专讘谞谉 讗祝 诇讗讞专 砖谞转讙讬讬专. 讗讜诇诐 谞专讗讛 讚拽讜专讘讛 砖讞诇讛 诪讞诪转 讗讬砖讜转 砖讗谞讬 诪拽讜专讘讛 诪爪讚 砖讗专 讘砖专, 讚讗"讗 诇讜诪专 砖讛拽讜专讘讛 砖讞诇讛 诪讞诪转 讗讬砖讜转 讚讘"谞 转讛讬讛 谞诪砖讻转 注诇讬讜 诇讗讞专 砖谞转讙讬讬专 讜转转讛驻讱 诇讞诇讜转 拽讜专讘讛 诪讚讬谉 讗讬砖讜转 讚讬砖专讗诇, 讚讛专讬 讗讬砖讜转 讚讘"谞 讛讜讬 讞驻爪讗 砖诇 讗讬砖讜转 讘驻谞"注 讜讞诇讜拽讛 讘讬住讜讚 讚讬谞讛 诪讗讬砖讜转 讚讬砖专讗诇, 讚讗讬砖讜转 讚讘"谞 讞诇讛 讘讬讬讞讜讚 讗讜 讘注讬诇讛 讘诇讬 拽谞讬谉 讚拽讬讚讜砖讬谉 (注讬讬谉 讘专诪讘"诐 驻"讗 诪讛诇' 讗讬砖讜转 讛"讗) 讜诪转讘讟诇转 讘诇讬 讙讟 (专诪讘"诐 驻"讟 诪讛诇' 诪诇讻讬诐 讛"讞), 诪砖讗"讻 讗讬砖讜转 讬砖专讗诇. 讜诇驻讬讻讱 讗"讗 诇讗讬砖讜转 讚讘"谞 诇讛讬讜转 谞诪砖讻转 诇讞讜诇 注诇讬讜 诇讗讞专 砖谞转讙讬讬专, 讜注"讻 讙专 诪讜转专 讘讗砖转 讗讞讬讜 砖谞砖讗讛 讗讞讬讜 讘讙讬讜转讜 讜讗讞"讻 谞转讙讬讬专, 讚讛拽讜专讘讛 砖讞诇讛 诪讞诪转 讗讬砖讜转 讚讘"谞 讗讬谞讛 讬讻讜诇讛 诇讛讬讜转 谞诪砖讻转 诪讚专讘谞谉 诇讗讞专 砖谞转讙讬讬专. 诪砖讗"讻 讻砖谞砖讗讛 讗讞讬讜 讗讞专讬 砖谞转讙讬讬专 讚讗讝讬 讛拽讜专讘讜转 讘讗讛 诪讞诪转 讞诇讜转 讗讬砖讜转 讚讬砖专讗诇 讗讝讬 诪讚专讘谞谉 讗住讜专讛 讛讬讗 诇讜 诪讞诪转 讚讛讜讬 拽讜专讘讛 讚砖讗专 讗诪讜, 讜讛拽讜专讘讛 讚砖讗专 讛讗诐 谞诪砖讱 注诇讬讜 诪讚专讘谞谉 讗祝 诇讗讞专 讙讬专讜转. 讜讛专诪讘"诐 讜讛专讗讘"讚 诪讜讚讬诐 讚讗讬砖讜转 砖诇 讘"谞 讗讬谞讛 讬讻讜诇讛 诇讛诪砖讬讱 诇讞讜诇 注诇讬讜 诪讚专讘谞谉 诇讗讞专 砖谞转讙讬讬专 诪砖讜诐 讚讗讬砖讜转 讚讘"谞 讛讜讬 讞驻爪讗 砖诇 讗讬砖讜转 讘驻谞"注 讜讞诇讜拽讛 讘讬住讜讚讛 诪讗讬砖讜转 讚讬砖专讗诇. 讗诪谞诐 讞诇讜转 砖诐 砖讗专 讘砖专 讬讻讜诇 诇讞讜诇 注诇讬讜 讗祝 诇讗讞专 砖谞转讙讬讬专, 讚专讘谞谉 讙讝专讜 砖讛拽讜专讘讛 砖讞诇讛 注诇讬讜 讘讙讬讜转讜 谞诪砖讻转 讜讞诇讛 注诇讬讜 讗祝 诇讗讞专 讙讬专讜转. 讜讛专诪讘"诐 讜讛专讗讘"讚 谞讞诇拽讜 讘讚讬谉 砖讗专 讛讗讘 诇讘"谞, 讚讛专讗讘"讚 住"诇 讚讞诇讛 拽讜专讘讛 诇砖讗专 讛讗讘 讗诇讗 讚讬砖 讛讬转专 诇讘"谞 讚讗讬谞讜 讗住讜专 讘砖讗专 讗讘讬讜, 讻诪讜 砖讘"谞 诪讜转专 讘讗讞讜转 讗诪讜 讗注"驻 讚讛讜讬 拽讜专讘讛 讚砖讗专 讛讗诐 讚讛讜讬 拽讜专讘讛 诇讘"谞, 讜诪"诪 讘"谞 诪讜转专 讘讗讞讜转 讗诪讜, 讛"讛 讚讞诇 讛讬转专 诇砖讗专 讗讘讬讜 讗注"驻 讚讬砖 讘讬谞讬讛诐 拽讜专讘讛. 讜诪讗讞专 讚诇讛专讗讘"讚 砖讗专 讛讗讘 讛讜讬 拽讜专讘讛 诇讘"谞 诪砖讜诐 讻讱 住"诇 砖讞诇 讗讬住讜专 诇砖讗专 讛讗讘 诇讗讞专 讙讬专讜转 讚专讘谞谉 讛诪砖讬讻讜 讗转 讛拽讜专讘讛 砖讞诇 注诇讬讜 讻砖讛讬讛 讘"谞 讗祝 诇讗讞专 砖谞转讙讬讬专, 讜诪砖讜"讛 讙专 讗住讜专 讘砖讗专 讛讗讘 讻讬砖专讗诇, 讜专拽 讗讬住讜专讬诐 砖讞诇讬谉 诪讞诪转 讗讬砖讜转 讗讬谞诐 讬讻讜诇讬诐 诇讛诪砖讬讱 诪讘"谞 诇讬砖专讗诇, 讜诇讻谉 诇讗 讞诇 注诇 讙专 讗讬住讜专讬 讗讬砖讜转 讗诇讗 讘讗讬砖讜转 砖讞诇讛 诇讗讞专 砖谞转讙讬讬专. 讜讗讬诇讜 讛专诪讘"诐 住讜讘专 讚砖讗专 讛讗讘 诇讗 讛讜讬 拽讜专讘讛 诇讘"谞 讜诪砖讜"讛 讗讬谉 讗讬住讜专 砖讗专 讛讗讘 讞诇 诇讗讞专 讙讬专讜转, 诪砖讗"讻 讘砖讗专 讛讗诐 谞讗住专 诇讗讞专 讙讬专讜转, 讚讞诇 拽讜专讘讛 讘讙讬讜转讜 讜诇讗讞专 砖谞转讙讬讬专 谞诪砖讻转 讛讱 拽讜专讘讛 诪讚专讘谞谉 讜讗住讜专 讘讛 诪讚讬谉 讬砖专讗诇.
讜讛谞讛 讛专诪讘"诐 (砖诐 讛讬"讙) 驻住拽 砖讙专 诪讜转专 讘讗砖转 讗讘讬讜, 讜爪"注 讚讛专讬 讗砖转 讗讘讬讜 讛讬讗 讗讞转 诪讛注专讬讜转 讛讗住讜专讜转 诇注讻讜"诐 (驻讬"讚 诪讛诇' 讗讬住讜专讬 讘讬讗讛 讛"讬), 讜讗"讻 诪讚讜注 讙专 诪讜转专 讘讗砖转 讗讘讬讜 谞讬诪讗 讚转讛讗 讗住讜专讛 诇讜 诪砖讜诐 砖诇讗 讬讗诪专讜 讘讗 诪拽讚讜砖讛 讞诪讜专讛 诇拽讚讜砖讛 拽诇讛. 讜爪"诇 讚讬住讜讚 讛讚讬谉 讚砖诇讗 讬讗诪专讜 讘讗 诪拽讚讜砖讛 讞诪讜专讛 诇拽讚讜砖讛 拽诇讛 讛讬讗 讚专讘谞谉 讙讝专讜 砖讛拽讜专讘讛 砖讞诇讛 注诇讬讜 讘讙讬讜转讜 谞诪砖讱 讜讞诇讛 注诇讬讜 讗祝 诇讗讞专 砖谞转讙讬讬专, 讗讜诇诐 砖讗专 讛讗讘 诇讗 讛讜讬 拽讜专讘讛 诇讘"谞, 砖讛专讬 讘"谞 诪讜转专 讘讘转讜 讜驻砖讬讟讗 砖讘转讜 讬讜转专 拽专讜讘讛 讗诇讬讜 诪讗砖转 讗讘讬讜 讜讛讬讗 诪讜转专转, 讗诇讗 注诇 讻专讞讱 爪"诇 讚讛讗讬住讜专 砖诇 讘"谞 诇讗砖转 讗讘讬讜 讗讬谞讜 诪驻讗转 讞诇讜转 砖诐 拽讜专讘讛 讗诇讗 讛讜讬 讞诇讜转 砖诐 讗讬住讜专 讘讬讗讛 讚注诇诪讗 讻诪讜 讗讬住讜专 讝讻专 讜讗砖转 讗讬砖, 讜谞诇诪讚 (住谞讛' 谞讞.) 诪讙讝讛"讻 讚"注诇 讻谉 讬注讝讘 讗讬砖 讗转 讗讘讬讜 讜讗转 讗诪讜, 专讘讬 讗诇讬注讝专 讗讜诪专 讗讘讬讜 讗讞讜转 讗讘讬讜 讜讻讜' 专讘讬 注拽讬讘讗 讗讜诪专 讗讘讬讜 讗砖转 讗讘讬讜", 讜诪讗讞专 砖讛讗讬住讜专 讞诇 诪讞诪转 讞诇讜转 讗讬砖讜转 讚讘"谞 讗讬谉 讛讗讬住讜专 谞诪砖讱 诇讗讞专 砖谞转讙讬讬专, 讚专拽 讗讬住讜专 砖讞诇 诪砖讜诐 拽讜专讘讛 讗住讜专 诪讚专讘谞谉 诇讗讞专 砖谞转讙讬讬专, 诪砖讜诐 砖专讘谞谉 讙讝专讜 砖讛拽讜专讘讛 谞诪砖讻转 注诇讬讜 诪讚专讘谞谉 讗祝 诇讗讞专 讛讙讬专讜转.
讜讛谞讛 讘讙诪' 讬讘诪讜转 (爪讞:) 诪讘讜讗专 讚讚讬谉 讞诪讜转讜 砖诇 讙专 诇讗讞专 诪讬转转 讗砖转讜 转诇讜讬 讘诪讞诇讜拽转 讗讬 讘讬砖专讗诇 讞诪讜转讜 诇讗讞专 诪讬转转 讗砖转讜 讛讬讗 讘讻专转 讗讜 讘砖专讬驻讛. 讜注讬讬谉 讘专诪讘"诐 (驻"讘 诪讛诇' 讗讬住讜专讬 讘讬讗讛 讛"讞) 砖驻住拽 讚讞诪讜转讜 诇讗讞专 诪讬转转 讛讘转 讘讻专转, 讜讝"诇 讘讗 注诇讬讛谉 诇讗讞专 诪讬转转 讗砖转讜 讛专讬 讗诇讜 讘讻专转 讜讗讬谉 讘讛谉 诪讬转转 讘"讚 砖谞讗诪专 讘讗砖 讬砖专驻讜 讗讜转讜 讜讗转讛谉 讘讝诪谉 砖砖转讬讛谉 拽讬讬诪讜转 砖讛谉 讗砖转讜 讜讝讜 砖讘讗 注诇讬讛 讛专讬 讛讜讗 讜讛注专讜讛 谞砖专驻讬谉, 讜讘讝诪谉 砖讗讬谉 砖转讬讛谉 拽讬讬诪讜转 讗讬谉 砖诐 砖专讬驻讛 注讻"诇. 讜讘谞讜讙注 诇讙专 驻住拽 讛专诪讘"诐 讚讞诪讜转讜 诇讗讞专 诪讬转转 讛讘转 诪讜转专转 诇讙专, (驻讬"讚 诪讛诇' 讗讬住讜专讬 讘讬讗讛 讛讟"讜) 讜讝"诇 谞砖讗 讙讬讜专转 讜诪转讛 讛专讬 讝讛 诪讜转专 诇讬砖讗 讗诪讛 讗讜 讘转讛 砖诇讗 讙讝专讜 讗诇讗 讘讞讬讬讛谉 注讻"诇. 讜爪"讘 诇驻讬 讛专诪讘"诐 诪"讟 讙专 诪讜转专 讘讞诪讜转讜 诇讗讞专 诪讬转转 讗砖转讜, 讚讘砖诇诪讗 讘讞讬讬讛 讗住讜专 讚讛讜讬 砖讗专 讛讗诐 讚讗砖讛 讜讘转讛 讜讛拽讜专讘讛 谞诪砖讻转 注诇讬讜 诪讚专讘谞谉 讗祝 诇讗讞专 砖谞转讙讬讬专 讜讗住讜专 讘讛 诪讚讬谉 讬砖专讗诇, 讗诪谞诐 爪"注 诇诪讛 驻住拽 讛专诪讘"诐 讚讙专 诪讜转专 讘讞诪讜转讜 诇讗讞专 砖诪转讛 讗砖转讜, 讜讛专讬 专讘谞谉 讙讝专讜 砖讛拽讜专讘讛 砖讞诇讛 讘讙讬讜转讜 诪砖讜诐 砖讗专 讛讗诐 谞诪砖讻转 讜讞诇讛 注诇讬讜 讗祝 诇讗讞专 砖谞转讙讬讬专, 讜讗砖讛 讜讘转讛 讛讜讬 拽讜专讘讛 讚砖讗专 讛讗诐, 讜诪"砖 诇讗讞专 诪讬转转 讛讘转 讚讞诪讜转讜 诪讜转专转.
讜谞专讗讛 诇讘讗专 讚讛讗 讚转诇讜讬 讗讬住讜专 讞诪讜转讜 诇讗讞专 诪讬转转 讗砖转讜 讘诪讞诇讜拽转 专"注 讜专"讬 讘讚讬谉 讞诪讜转讜 讚讬砖专讗诇 诇讗讞专 诪讬转讛 讗讬 讘讻专转 讗讜 讘砖专讬驻讛, 讛讘讬讗讜专 讘讝讛 讛讜讗 讚诪"讚 讚讞诪讜转讜 诇讗讞专 诪讬转转 讗砖转讜 讘砖专讬驻讛 住"诇 讚讞诇 讞诇讜转 砖诐 讗讬住讜专 讗砖讛 讜讘转讛 讗祝 诇讗讞专 诪讬转讛, 诪砖讗"讻 诇诪"讚 讚讞诪讜转讜 诇讗讞专 诪讬转讛 讘讻专转 诇讗 讞诇 讗讬住讜专 讗砖讛 讜讘转讛 讗诇讗 讘讞讬讬讛诐, 讜讛讗 讚讞讬讬讘 讻专转 讛讜讗 诪砖讜诐 砖讞诇 讞诇讜转 砖诐 讗讬住讜专 讞讚砖 讚"讞诪讜转讜" 诇讗讞专 诪讬转讛. 讜谞专讗讛 讚讛讗 讚讙讝专讜 专讘谞谉 讚拽讜专讘讛 谞诪砖讻转 注诇 讛讙专 诇讗讞专 讙讬专讜转 讛讬讬谞讜 专拽 讘拽讜专讘讛 讚讞诇讛 诪驻讗转 讞诇讜转 砖诐 砖讗专 讘砖专 诪砖讗"讻 拽讜专讘讛 砖讘讗讛 诪讞诪转 讗讬砖讜转 讗讬谞讛 谞诪砖讻转 诇讗讞专 讙讬专讜转 (讜讻砖"谞 诇注讬诇). 讜诇驻讬"讝 讬"诇 讚诇诪"讚 讚讞诪讜转讜 诇讗讞专 诪讬转转 讗砖转讜 (讘讬砖专讗诇) 讘讻专转, 讬住讜讚 讛讗讬住讜专 讚讞诪讜转讜 讛讜讬 讞诇讜转 砖诐 讗讬住讜专 拽讜专讘讛 砖讞诇 讘讬讞住 诇讞诪讜转讜 诪讞诪转 讛拽讬讚讜砖讬谉 讜讞诇讜转 讗讬砖讜转 诇讗砖转讜, 讜讬"诇 讚讘讙专 砖谞转讙讬讬专 讜讗讞"讻 拽讬讚砖 讗砖讛 砖谞转讙讬讬专讛 讜诪转讛 讗砖转讜 讗讬 讗驻砖专 诇讗住讜专 注诇讬讜 讗转 讗诪讛 诪砖讜诐 讞诇讜转 砖诐 讗讬住讜专 "讞诪讜转讜" 诇讗讞专 诪讬转转 讗砖转讜, 讚讻讚讬 诇讬爪讜专 讗转 拽讜专讘讛 讜砖诐 注专讜讛 讚"讞诪讜转讜" 爪专讬讱 诇讛诪砖讬讱 注诇讬讜 诇讗讞专 砖谞转讙讬讬专 讗转 讛拽讜专讘讛 讚讗砖讛 讜讘转讛 砖讞诇 注诇讬讬讛讜 拽讜讚诐 砖谞转讙讬讬专讜 讜讙诐 诇爪专祝 讗转 讛拽讬讚讜砖讬谉 砖诇讜 诇讛讱 拽讜专讘讛 讚讗砖讛 讜讘转讛 讘讻讚讬 砖讬讞讜诇 讘讗诐 讗砖转讜 讞诇讜转 砖诐 注专讜讛 讚讞诪讜转讜, 讜讗讬 讗驻砖专 诇爪专祝 讗转 讛拽讜专讘讛 讚讗砖讛 讜讘转讛 讚讘"谞 讘讬讞讚 注诐 讛拽讬讚讜砖讬谉 砖诇讜 诇讗讞专 砖谞转讙讬讬专 讜谞注砖讛 讬砖专讗诇 诇讛砖讜讜转 拽讜专讘讛 讞讚砖讛 讚讞诪讜转讜, 讚诪讟注诐 砖诇讗 讬讗诪专讜 讘讗讬谉 诪拽讚讜砖讛 讞诪讜专讛 诇拽讚讜砖讛 拽诇讛 专拽 讛诪砖讬讻讜 注诇 讛讙专 讗转 讛拽讜专讘讛 讚诪注讬拽专讗 讗讱 讗"讗 诇爪专祝 讛拽讬讚讜砖讬谉 讜讗讬砖讜转 砖拽讬讚砖 讻砖讛讬讛 讬砖专讗诇 诇拽讜专讘讛 砖讞诇 注诇 讛讗砖讛 讜讘转讛 讻砖讛讬讜 讘"谞 讻讚讬 砖讬讜讞诇 讞诇讜转 砖诐 注专讜讛 讞讚砖 砖诇 讞诪讜转讜, 讜诪砖讜"讛 住"诇 讚讙专 诪讜转专 讘讞诪讜转讜 诇讗讞专 诪讬转转 讗砖转讜. 诪砖讗"讻 诇诪"讚 讚住"诇 讚讞诪讜转讜 诇讗讞专 诪讬转讛 讘砖专讬驻讛 讚住讜讘专 讚讛讗讬住讜专 讚讗砖讛 讜讘转讛 谞诪砖讱 注诇讬讜 讗祝 诇讗讞专 砖谞转讙讬讬专 诪讗讞专 讚讛讜讬 讗讬住讜专 诪讚讬谉 砖讗专 讘砖专, 讚讙讝专讜 专讘谞谉 讚讛拽讜专讘讛 讚砖讗专 讘砖专 谞诪砖讻转 注诇 讛讙专 诇讗讞专 讙讬专讜转, 讜诪砖讜"讛 住"诇 讚讙专 讗住讜专 讘讞诪讜转讜 诪砖讜诐 讗砖讛 讜讘转讛 讗祝 诇讗讞专 诪讬转转 讗砖转讜.
讜注讜讚 谞专讗讛 诇讘讗专 讚讛谞讛 讬砖 诇讛住转驻拽 讘讬住讜讚 讛讗讬住讜专 讚讗砖转 讗讞讬讜 讘讬砖专讗诇 讛讗诐 讛讗讜住专 讛讜讬 讛拽讜专讘讛 诇讗讞讬讜, 讚诪讻讬讜谉 砖讬砖 诇讜 拽讜专讘讛 诇讗讞讬讜 讜讝讜讛讬 讗砖转 讗讞讬讜 诪诪讬诇讗 讛讬讗 讗住讜专讛 诇讜 鈥� 讜诇驻讬 讝讛 讛讗讜住专 讛讜讬 讛讗讞 讚诪讞诪转讜 讞诇 砖诐 注专讜讛 讚讗砖转 讗讞讬讜, 讗讜"讚 讚讞诇 讗讬住讜专 诇讙讬住转讜 (讗砖转 讗讞讬讜) 讘讗讜驻谉 讬砖讬专, 讚讞诇 拽讜专讘讛 讗诇讬讛 讘讗讜驻谉 讬砖讬专 砖讛讬讗 讙讬住转讜, 讜讛拽讜专讘讛 讘讬谞讜 诇讘讬谞讛 讛讜讬 讛讗讜住专 讘讗讜驻谉 讬砖讬专. 讜讘讚讜诪讛 诇讝讛 讬砖 诇讞拽讜专 讘讗讬住讜专 讗砖讛 讜讘转讛, 讛讗诐 讛讗讬住讜专 诇讗诐 讞诇 诪诪讬诇讗 诪讞诪转 讛讘转 讗讜 砖讞诇 讗讬住讜专 讘讗讜驻谉 讬砖讬专 诇讗诐 鈥� 砖讛讗诐 讗住讜专讛 讘讞转谞讛. 讜谞专讗讛 讚诇诪"讚 砖住讜讘专 讚讞诪讜转讜 诇讗讞专 诪讬转讛 讘砖专讬驻讛 讬住讜讚 讛讗讬住讜专 讘讗砖讛 讜讘转讛 讛讜讗 诪砖讜诐 砖讛讗诐 讜讛讘转 拽专讜讘讬诐 讝讛 诇讝讛, 讜诪讞诪转 砖讛谉 拽专讜讘讬诐 讝讛 诇讝讛 诪诪讬诇讗 讞诇 讗讬住讜专 讘讬讗讛 注诇 讛讘注诇 砖谞砖讜讬 诇讘转 讘谞讜讙注 诇讗诐. 讗讜诇诐 讗讬谉 讛讗讜住专 诪驻讗转 讞诇讜转 砖诐 讞诪讜转讜 讘讗讜驻谉 讬砖讬专, 讗诇讗 讚讛讗讬住讜专 讞诇 诪诪讬诇讗 诪讞诪转 讞诇讜转 砖诐 讗讬住讜专 讗砖讛 讜讘转讛. 诪砖讗"讻 诇诪"讚 讚讞诪讜转讜 诇讗讞专 诪讬转讛 讘讻专转 讚住"诇 讚讞诇 讞诇讜转 砖诐 讗讬住讜专 讘驻谞"注 讚讞诪讜转讜, 讚讛讗讜住专 讛讜讬 讞诪讜转讜 讘讗讜驻谉 讬砖讬专, 讜讗讬谉 讛拽讜专讘讛 讘讬谉 讛讗诐 诇讘转 讛讗讜住专, 讗诇讗 讛讗讜住专 讛讜讬 注爪诐 讞诇讜转 砖诐 拽讜专讘讛 讚讞诪讜转讜. 讜谞专讗讛 讚专拽 拽讜专讘讛 砖讻讘专 讞诇讛 注诇讬讜 讻砖讛讬讛 讘"谞 讙讝专讜 专讘谞谉 砖拽讜专讘讛 讝讜 转讬诪砖讱 讗祝 诇讗讞专 砖谞转讙讬讬专, 讗讱 拽讜专讘讛 讞讚砖讛 讚讞诪讜转讜 砖诇讗 讞诇讛 讻诇诇 诇讘"谞 诇讗 讙讝专讜 注诇讬讛 专讘谞谉. 讜谞专讗讛 讚讝讛讜 讻讜讜谞转 讛讙诪' (讬讘诪讜转 爪讞:) "讞诪讜转讜 诇讗讞专 诪讬转讛 拽诇砖 诇讬讛 讗讬住讜专讗, 讜讙讘讬 讙专 诇讗 讙讝专讜 讘讬讛 专讘谞谉", 讚诪讻讬讜谉 讚谞砖转谞讛 讛注讜谞砖 诪砖专讬驻讛 诇讻专转 拽诇讬砖 讗讬住讜专讬讛, 讻诇讜诪专 讚诪讜讻讞 诪讛讗 讚谞砖转谞讛 讛注讜谞砖 诪诪讬转讛 诇讻专转, 讚诇讗讞专 诪讬转转 讛讘转 讞诇 讞诇讜转 砖诐 注专讜讛 讞讚砖讛 砖诇 讞诪讜转讜 鈥� 讜讗住讜专 诇讞诪讜转讜 讘讗讜驻谉 讬砖讬专, 讜诇讻谉 诇讙讘讬 讙专 诇讗 讙讝专讜 专讘谞谉, 讚专讘谞谉 专拽 讙讝专讜 诇讛诪砖讬讱 讞诇讜转 拽讜专讘讛 砖讞诇讛 注诇讬讜 讘讙讬讜转讜. 讜讗讬诇讜 诇诪"讚 讚讞诪讜转讜 诇讗讞专 诪讬转转 讗砖转讜 讘讗讬住讜专讗 拽讬讬诪讗 讜讘砖专讬驻讛 住"诇 讚讞诇 讞诇讜转 砖诐 "讗砖讛 讜讘转讛" 讗祝 诇讗讞专 诪讬转转 讛讘转, 讜诪讻讬讜谉 讚讘讙讬讜转讜 讞诇讛 诇讘"谞 拽讜专讘讛 讚讗砖讛 讜讘转讛 讚讛讜讬 拽讜专讘讛 讚砖讗专 讛讗诐 专讘谞谉 讙讝专讜 注诇讬讜 讚谞诪砖讻转 拽讜专讘讛 讝讜 讗祝 诇讗讞专 砖谞转讙讬讬专, 讜讗住讜专 讘讞诪讜转讜 诇讗讞专 诪讬转转 讛讘转.
讜注讬讬谉 讘转讜住' 讛专讗"砖 (讬讘诪讜转 爪讞: 讚"讛 拽诇砖 诇讛 讗讬住讜专讗) 讜讝"诇 讜讗"转 诪"诪 讗讻转讬 讬砖 讘讛 讻专转 讚诇讗 诪讬注讟讛 拽专讗 讗诇讗 诪砖专讬驻讛 讻讚讗讬转讗 诇注讬诇 讜诪"砖 诪讗砖转 讗讞讬讜 砖讗住讜专讛 诇讜 讗驻讬诇讜 注"讬 拽讬讚讜砖讬 讗讞讬讜, 讜讬"诇 讚诪"诪 讻讬讜谉 讚拽诇砖 诇讛 讗讬住讜专讗 讜讗讬谞讜 讞诪讜专 讻诪讜 砖讛讬讛 诪讞讬讬诐 诇讗 专爪讜 讞讻诪讬诐 诇讗住讜专 讘讙专讬诐 注讻"诇. 讛转讜住' 讛专讗"砖 讛拽砖讛 讚诪砖诪注 诪讛讙诪' 讚诪讻讬讜谉 讚讞诪讜转讜 诇讗讞专 诪讬转转 讛讘转 讗住讜专讛 专拽 讘讻专转 诪砖讜"讛 诇讗 讙讝专讜 讘讛 专讘谞谉, 讜爪"注 讚诪"砖 讗砖转 讗讞讬讜 诪讗诪讜 讚谞诪讬 讛讜讬 专拽 注讜谞砖 讻专转 讜讙讝专讜 讘讛 专讘谞谉. 讜转讬专爪讜 讚诪讻讬讜谉 讚讛注讜谞砖 讚讞诪讜转讜 诇讗讞专 诪讬转转 讗砖转讜 谞砖转谞讛 诪注讜谞砖 讚砖专讬驻讛 讛讞诪讜专 砖讞诇 讘讞讬讬讛诐 诇讻专转 诪砖讜"讛 诇讗 讙讝专讜 专讘谞谉 诇讗住讜专 讞诪讜转讜 讘讙专讬诐. 讜讚讘专讬讛诐 爪"讘. 讜谞专讗讛 讚专"诇 讚讞讝讬谞谉 诪诪讛 讚谞砖转谞讛 讛注讜谞砖 诪砖专讬驻讛 诇讻专转 讚讬砖 讘' 讗讬住讜专讬诐 砖讜谞讬诐, 砖讘讞讬讬讛诐 讞诇 讞诇讜转 砖诐 讗讬住讜专 "讗砖讛 讜讘转讛" 讚注讜谞砖讜 讘砖专讬驻讛, 诪砖讗"讻 诇讗讞专 诪讬转转 讛讘转 讚诇讬讻讗 注讜谞砖 砖专讬驻讛 讗诇讗 讻专转 讗"讻 诪讜讻讞 讚讘诪讬转转 讛讘转 驻拽注 砖诐 讛讗讬住讜专 讚"讗砖讛 讜讘转讛" 讜讞诇 讞诇讜转 砖诐 注专讜讛 讞讚砖讛 砖诇 讞诪讜转讜 鈥� 讚讗住讜专 诇讞诪讜转讜 讘讗讜驻谉 讬砖讬专, 讜诇讻谉 诇讗 讙讝专讜 专讘谞谉 讗讬住讜专 讞诪讜转讜 诇讙专, 讚专讘谞谉 专拽 讙讝专讜 诇讛诪砖讬讱 讞诇讜转 拽讜专讘讛 砖讞诇讛 注诇讬讜 讘讙讬讜转讜, 讜诇讗 讙讝专讜 讞诇讜转 砖诐 注专讜讛 讜拽讜专讘讛 讞讚砖讛 注诇 讛讙专. 诪砖讗"讻 讘讗砖转 讗讞讬讜 诪讗诪讜 讚诇注讜诇诐 讛讬讗 讘讻专转 讘讬谉 讘讞讬讬 讛讗讞 讘讬谉 诇讗讞专 诪讬转讛, 讬"诇 讚讛讗讜住专 讛讜讬 讛拽讜专讘讛 诇讗讞讬讜 讜诪诪讬诇讗 讞诇 讗讬住讜专 诇讙讘讬 讗砖转讜, 讜讛讱 拽讜专讘讛 诇讗讞讬讜 讞诇讛 注诇讬讜 谞诪讬 讘讙讬讜转讜, 讜诇讻谉 讗讬住讜专 讝讛 谞诪砖讱 讜讞诇 注诇讬讜 讗祝 诇讗讞专 讙讬专讜转.
讜诇驻讬"讝 谞专讗讛 诇讘讗专 砖讬讟转 讛专讗讘"讚 讚住"诇 砖讞诇 拽讜专讘讛 诇砖讗专 讛讗讘 讘讙讬讜转讜 讗诇讗 砖讘"谞 讗讬谞讜 谞讗住专 讘砖讗专 讗讘, 讗诪谞诐 诇讗讞专 砖谞转讙讬讬专 谞讗住专 讘讗砖转 讗讘讬讜, 诪讻讬讜谉 讚讗砖转 讛讗讘讬讜 讗住讜专讛 诇讜 诪讞诪转 讛讗讘 讜讗讬谉 讻讗谉 讞讬讚讜砖 砖诇 拽讜专讘讛 诇讗讞专 讙讬专讜转讜, 讗诇讗 讛诪砖讻转 讛拽讜专讘讛 砖讞诇讛 注诇讬讜 讘讙讬讜转讜 诇砖讗专 讗讘讬讜, 讜诪诪讬诇讗 谞讗住专 讘讛 诇讗讞专 砖谞转讙讬讬专.
讙诪'. 谞砖讗 讗砖讛 讜讘转讛 讻讜谞住 讗讞转 讜诪讜爪讬讗 讗讞转.
讜驻专砖"讬 (讘讚"讛 谞砖讗 讗砖讛) 讜讝"诇 讗砖讗专 讙专讬诐 拽讗讬, 讻砖谞砖讗诐 讘讛讬讜转诐 讻讜转讬 讜谞转讙讬讬专讜 注诪讜 注讻"诇. 讜诪讘讜讗专 讚诇专砖"讬 诪讬讬专讬 砖谞砖讗 讗砖讛 讜讘转讛 讘讙讬讜转谉 讜讗讞"讻 讛讘注诇 讜讛讗砖讛 讜讘转讛 谞转讙讬讬专讜, 讜讘讻讛"讙 讻讜谞住 讗讞转 讜诪讜爪讬讗 讗讞转. 讗讜诇诐 注讬讬谉 讘专诪讘"诐 (驻讬"讚 诪讛诇讻讜转 讗讬住讜专讬 讘讬讗讛 讛讟"讜) 砖讻转讘 讜讝"诇 讛谞讜砖讗 讙讬讜专转 讜讘转讛 讛讙讬讜专转 讗讜 砖转讬 讗讞讬讜转 诪谉 讛讗诐 讬讜砖讘 注诐 讗讞转 诪讛谉 讜诪讙专砖 讛砖谞讬讬讛, 谞砖讗 讙讬讜专转 讜诪转讛 讛专讬 讝讛 诪讜转专 诇讬砖讗 讗诪讛 讗讜 讘转讛 砖诇讗 讙讝专讜 讗诇讗 讘讞讬讬讛谉 注讻"诇. 讜诪砖诪注 砖驻讬专砖 讚诪讬讬专讬 砖谞砖讗 讗砖讛 讜讘转讛 诇讗讞专 砖谞转讙讬讬专讜 (注讬讬谉 讘诪讙讬讚 诪砖谞讛), 讜爪"注 讛讬讗讱 讬讻讜诇 诇拽讬讬诐 讗讞转 诪讛谉 讜讛专讬 谞砖讗 讗砖讛 讜讘转讛 讜讗讬谉 讛讬转专 讗诇讗 诇讗讞专 诪讬转转 讗' 诪讛谉. 讜注讬讬谉 讘专"谉 (讚"讛 讜诪讜转专 讘讗砖转 讗讞讬讜 讜讻讜') 砖讛讜讻讬讞 讻驻专砖"讬 讘住讜讙讬讬谉, 讜讝"诇 讚诪讻诇 诪拽讜诐 讛讗 拽转谞讬 谞砖讗 讗砖讛 讜讘转讛 讻讜谞住 讗讞转 讜诪讜爪讬讗 讗讞转 讜讛讗 诇讗 诪砖讻讞转 诇讛 讘诪讬 砖讛讬转讛 诇讬讚转讜 讘拽讚讜砖讛, 讚注讬拽专 讚讬谞讗 讚讗转讗 诇讗砖诪注讬谞谉 诇讜诪专 砖讗讬谉 谞砖讜讗讬 讻讜转讬转 讗讜住专讬谉 注诇讬讜 讜诇驻讬讻讱 讻讜谞住 讗' 讜诪讜爪讬讗 讗讞转, 讜讬讻讜诇 诇讛砖讗讬专 诇注爪诪讜 讗驻讬诇讜 讛讗讞专讜谞讛 讜讘诇讘讚 砖注讻砖讬讜 讘谞砖讜讗讬 讙讬专讜转 诇讗 讬讻谞讜住 讗转 砖转讬讛谉, 讚讗祝 注"讙 讚讻讜转讬 诇讗 谞讗住专 讘讗砖讛 讜讘转讛 诪"诪 拽讜专讘转 讛讗诐 讞砖讬讘讗 拽讜专讘讗 诇讙讘讬 讻讜转讬, 讜讻讬讜谉 讚讘讬砖专讗诇 讗砖讛 讜讘转讛 讗住讜专讛 讗祝 讘讙讬专讜转谉 讗住讜专讜转 讻讬讜谉 砖讛谉 谞拽专讗讜转 讗砖讛 讜讘转讛 注诇 驻讬 拽讜专讘转谉 讗祝 注诇 讙讘 砖讙专 砖谞转讙讬讬专 讻拽讟谉 砖谞讜诇讚. 讜诪"诪 讻诇 讛讗讬 讚讬谞讗 诇讗 诪讬讬专讬 讗诇讗 讘诪讬 砖讛讬转讛 诇讬讚转讜 砖诇讗 讘拽讚讜砖讛 讜谞砖讗诐 讘注讜讚讜 讻讜转讬. 讜讗祝 专砖"讬 讝"诇 驻讬专砖 讻谉 讚诇讗 诪讬讬专讬 讘诇讬讚转讜 讘拽讚讜砖讛. 讚讗讬谉 诇驻专砖 谞砖讗 讗砖讛 讜讘转讛 诇讗讞专 砖谞转讙讬讬专 讜讻讜谞住 讗讞转 讜诪讜爪讬讗 讗讞转 诪驻谞讬 砖讗讬谉 诇讛诐 拽讜专讘讛 诪谉 讛讚讬谉 诇讗讞专 砖谞转讙讬讬专讜 讜诇驻讬讻讱 专砖讗讬 讛讜讗 诇注诪讜讚 讗祝 注诐 讛讗讞专讜谞讛 讜讘诇讘讚 砖诇讗 讬砖讗专讜 注诪讜 砖转讬讛谉 讻讗讞转 砖讛专讬 讗转讛 专讜讗讛 砖诇讗 讛转讬专讜 讗诇讗 讘诇讗讞专 诪讬转讛, 讜讻讚讗诪专讬谞谉 诪转讛 讗砖转讬 诪讜转专 讘讞诪讜转讜. 讜讟注诪讗 讚诪讬诇转讗 讚讞诪讜转讜 诇讗讞专 诪讬转讛 讚拽诇砖讗 讗讬住讜专讗 讛转讬专讜讛 诪讞讬讬诐 讚诇讗 拽诇砖讗 讗讬住讜专讗 讜讚讗讬 诇讗 讛转讬专讜. 讗诇讗 讜讚讗讬 讘谞讜砖讗 讘注讜讚讜 讻讜转讬 讗讬讬专讬谞谉 讜诪砖讜诐 谞砖讜讗讬 讻讜转讬讜' 砖讗讬谞谉 讻诇讜诐 讗诪专讜 讻讜谞住 讗' 讜诪讜爪讬讗 讗讞转 讜诇讗 诪砖讻讞转 诇讛 讘诪讬 砖讛讬转讛 诇讬讚转讜 讘拽讚讜砖讛 讗诇讗 讚诪砖讜诐 讙专 砖讛讬转讛 讛讜专转讜 讜诇讬讚转讜 砖诇讗 讘拽讚讜砖讛 谞拽讟 诇讛 砖讗祝 讛讜讗 讘讻诇诇 讛讘专讬讬转讗 讻诪讜 砖讗诪专谞讜 讜讻讜' 注讻"诇. 讜注讜讚 爪"注 讚讛专诪讘"诐 讻转讘 讘住讜祝 讛讛诇讻讛 "谞砖讗 讙讬讜专转 讜诪转讛 讛专讬 讝讛 诪讜转专 诇讬砖讗 讗诪讛 讗讜 讘转讛 砖诇讗 讙讝专讜 讗诇讗 讘讞讬讬讛谉", 讜爪"注 诪讗讬 拽诪"诇 讘讝讛 讜讛专讬 诪诪砖"讻 讘专讬砖 讛讛诇讻讛 诪讘讜讗专 砖讗诐 讙讬专砖 讗讞转 诪讛谉 诪讜转专 诇拽讬讬诐 讗转 讛砖谞讬讛 讜拽"讜 砖讗诐 诪转讛 诪讜转专 诇讬砖讗 讗转 讛砖谞讬讛, 讜诇讻讗讜专讛 讬砖 住转讬专讛 讘讬谉 讛专讬砖讗 诇住讬驻讗 砖讘专诪讘"诐 讚诪专讬砖 讛讛诇讻讛 诪砖诪注 砖讗诐 讙讬专砖 讗讞转 诪讛谉 诪讜转专 诇拽讬讬诐 讗转 讛砖谞讬讛 讗驻讬诇讜 诪讞讬讬诐, 讜讗讬诇讜 诪住讜祝 讛讛诇讻讛 诪砖诪注 砖专拽 诪讜转专 诇讬砖讗 讗转 讗诪讛 讗讜 讘转讛 诇讗讞专 诪讬转讛356.
讜谞专讗讛 诇讘讗专 讚诪砖"讻 讛专诪讘"诐 "讛谞讜砖讗 讙讬讜专转 讜讘转讛 讜讻讜' 讬讜砖讘 注诐 讗讞转 诪讛谉 讜诪讙专砖 讗转 讛砖谞讬讛", 诪讬讬专讬 讘讗讜驻谉 砖拽讬讚砖 讗转 砖转讬讛谉 讘讘转 讗讞转 讚诪讚讗讜专讬讬转讗 砖转讬讛谉 诪拽讜讚砖讜转, 讚诪讛"转 讙专 砖谞转讙讬讬专 讻拽讟谉 砖谞讜诇讚 讚诪讬 讜讗讬谞诐 拽专讜讘讬诐 讝讛 诇讝讛 讗讜诇诐 诪讚专讘谞谉 讗讬谉 拽讬讚讜砖讬谉 转讜驻住讬谉 讘讛谉, 讚专讘谞谉 转讬拽谞讜 讚讞诇 注诇讬讬讛讜 砖诐 拽讜专讘讛 砖诇 讗砖讛 讜讘转讛 讗祝 诇讗讞专 砖谞转讙讬讬专讜, 讜诪讗讞专 砖讗"讗 诇拽讚砖谉 讘讝讛 讗讞专 讝讛 讚诪讚专讘谞谉 讛讜"诇 讗砖讛 讜讘转讛 讗讝讬 讗祝 讘讘"讗 讗讬谉 讛拽讬讚讜砖讬谉 讞诇讬谉 诪讚专讘谞谉, 讚讻诇 砖讗讬谞讜 讘讝讛 讗讞专 讝讛 讗驻讬诇讜 讘讘"讗 讗讬谞讜, 讗驻讬诇讜 诪讞诪转 讗讬住讜专 讚专讘谞谉. 讜讘爪讬讜专 讝讛 砖谞砖讗 讙讬讜专转 讜讘转讛 讘讘转 讗讞转 诪讚讗讜专讬讬转讗 讛拽讬讚讜砖讬谉 转讜驻住讬谉 讘砖转讬讛谉 讜诇讬讻讗 讻诇诇 砖诐 讗砖讛 讜讘转讛, 讗诪谞诐 诪讚专讘谞谉 讗讬谉 讛拽讬讚讜砖讬谉 讞诇讬谉 讻诇诇 讚讛讜"诇 讗砖讛 讜讘转讛, 讜诪讗讞专 讚砖转讬讛谉 讗讬谞谉 诪拽讜讚砖讜转 讬讻讜诇 讛讜讗 诇讘讞讜专 讗讬讝讛 诪讛谉 砖专讜爪讛 诇讛转讞转谉 诇讛. 讜谞专讗讛 讚诪砖讜诐 讻讱 驻住拽 讛专诪讘"诐 砖诪讙专砖 讗转 讗讞转 诪讛谉 讜讬讜砖讘 注诐 讛砖谞讬讛, 讚诪讚讗讜专讬讬转讗 讞诇讜 拽讬讚讜砖讬谉 讘砖转讬讛谉 讜诇讬讻讗 讗讬住讜专 讗砖讛 讜讘转讛 讚讙专 砖谞转讙讬讬专 讻拽讟谉 砖谞讜诇讚 讚诪讬, 讗讘诇 诪讚专讘谞谉 讛讜"诇 讗砖讛 讜讘转讛 讜诇讗 讞诇讜 拽讬讚讜砖讬谉 讻诇诇 讘砖转讬讛谉, 讜诇讻谉 讬讻讜诇 讛讘注诇 诇讘讞讜专 讗讬讝讛 诪讛谉 砖专讜爪讛 诇讛转讞转谉 诇讛, 讜诪砖讜"讛 驻住拽 讛专诪讘"诐 砖诪讙专砖 讗转 讗讞转 诪讛谉 讘讙讟 讙诪讜专 诪讛"转 讜讬讜砖讘 注诐 讛砖谞讬讛357. 讚诪讻讬讜谉 砖讞诇 讘讛谉 拽讬讚讜砖讬谉 诪讛"转 爪专讬讱 诇讙专砖 讗讞转 讘讙讟 讙诪讜专, 讜讗"爪 诇拽讚砖 讗转 讛砖谞讬讛 注讜讚 驻注诐 诪讻讬讜谉 讚诪讛"转 讞诇讜 讘讛 拽讬讚讜砖讬谉, 讜讗注"驻 砖诪讚专讘谞谉 诇讗 讞诇讜 讛拽讬讚讜砖讬谉 讘砖转讬讛谉. 诪砖讗"讻 讘住讬驻讗 砖诇 讛专诪讘"诐 讘爪讬讜专 砖诇 "谞砖讗 讙讬讜专转 讜诪转讛 讜讻讜'" 诪讬讬专讬 砖谞砖讗 讙讬讜专转 诇讘讚讛 讚讞诇讜 讘讛 讛拽讬讚讜砖讬谉 诇讙诪专讬 讘讬谉 诪讚讗讜专讬讬转讗 讜讘讬谉 诪讚专讘谞谉, 讜讗讝讬 讞诇 讗讬住讜专 诇讬砖讗 讗转 讘转讛 拽讜讚诐 诪讬转转 讛讗诐, 讜讗祝 诇讗讞专 讙讬专讜砖讬谉 讞诇 讞诇讜转 砖诐 讗砖讛 讜讘转讛, 讜诪砖讜"讛 驻住拽 讛专诪讘"诐 "谞砖讗 讙讬讜专转 讜诪转讛 讛专讬 讝讛 诪讜转专 诇讬砖讗 讗诪讛 讗讜 讘转讛 砖诇讗 讙讝专讜 讗诇讗 讘讞讬讬讛谉"358.
351 讜讗注"驻 讚诇注谞讬谉 诪讬谞讜讬 诪诇讱 住"诇 诇讛专"谉 讚驻拽注 讞诇讜转 驻住讜诇 讙专 讗祝 讛讬讻讗 砖专拽 讗诪讜 诪讬砖专讗诇, 讬"诇 讚讛讬讬谞讜 诪砖讜诐 讚讻转讬讘 砖讜诐 转砖讬诐 注诇讬讱 诪诇讱 诪拽专讘 讗讞讬讱, 讜讻讬讜谉 讚讗诪讜 诪讬砖专讗诇 诪拽专讘 讗讞讬讱 拽专讬谞谉 讘讬讛 (讬讘诪讜转 诪讛:). 讗讱 诇注谞讬谉 讞诇讜转 砖诐 讙专 讜砖诐 "拽讛诇 讙专讬诐" 住"诇 诇讛专"谉 讚讘注讬谞谉 砖讬讛讬讜 讗讘讬讜 讜讗诪讜 诪讬砖专讗诇 讻讚讬 砖讬讛讬讛 谞讞砖讘 讘讻诇诇 "拽讛诇 讛'" 讜诇讬讗住专 讘驻住讜诇讬 拽讛诇, 讗讱 讗诐 讗讘讬讜 讙专 讜讗诪讜 诪讬砖专讗诇 讛专讬讛讜 讘讻诇诇 拽讛诇 讙专讬诐 讜诪讜转专 讘驻住讜诇讬 拽讛诇. 讜谞专讗讛 讚讛专"谉 住讜讘专 讚讚讬谉 拽讛诇 讛' 转诇讜讬 讘讞诇讜转 砖诐 诪砖驻讞讛 讜讚讬谉 诪砖驻讞讛 转诇讜讬 讘讗讘, 讜诇讻谉 住"诇 诇讛专"谉 讚讘注讬谞谉 讙诐 讗讘讬讜 诪讬砖专讗诇 讜讗诪讜 诪讬砖专讗诇 讻讚讬 诇讛驻拽讬注 诪诪谞讜 讛砖诐 讙专 讜拽讛诇 讙专讬诐. (专讘讬谞讜 讝爪"诇). 讜注讬讬谉 注讜讚 讘专砖讬诪讜转 砖讬注讜专讬诐 诇诪住' 拽讬讚讜砖讬谉 讚祝 注讞. 讘注谞讬谉 讜诇讚 讚讙专 讗讜 讙讬讜专转 讗讜转 讘' 鈥� 讘讚讬谉 讘谉 讙专 诇砖专专讛 讜诇讘"讚 讜讞诇讬爪讛 (注诪' 转转注"讞).
352 讜注讬讬谉 讘专砖"砖 (砖诐) 砖爪讬讬谉 讚诪拽讜专诐 砖诇 讛转讜住' 讚住"诇 讚讬讜专砖 讗转 讗诪讜 诪讛"转 讛讜讗 诪讛讙诪' 讘讬讘诪讜转 (爪讝:) 砖谞讬 讗讞讬诐 转讗讜诪讬诐 讜讛讬转讛 讛讜专转谉 砖诇讗 讘拽讚讜砖讛 讜诇讬讚转谉 讘拽讚讜砖讛 讚讞讬讬讘讬谉 诪砖讜诐 讗砖转 讗讞, 讜讗"讻 讞讝讬谞谉 讚讬砖 诇讛诐 拽讜专讘讛 诪爪讚 讛讗诐 讜诇讻谉 讛"讛 讚讬讜专砖 讗转 讗诪讜 诪讛"转.
353 讜注讬讬谉 讘专砖讬诪讜转 砖讬注讜专讬诐 诇诪住' 拽讬讚讜砖讬谉 讚祝 讬讝: 讚"讛 诇讗 拽砖讬讗 讻讗谉 砖讛讜专转讜 讜诇讬讚转讜 砖诇讗 讘拽讚讜砖讛 (注诪' 砖诪"讗), 讜讘专砖讬诪讜转 砖讬注讜专讬诐 诇诪住' 讬讘诪讜转 讚祝 讻讘. 讚"讛 讗诪专 专讘 谞讞诪谉 (注诪' 注讚"专).
354 注讬讬谉 讘住驻专 讗诪专讬 诪砖讛 住讬诪谉 讻"讘 讗讜转 讻"讘, 讜讘讞讬讚讜砖讬 专讘谞讜 诪讗讬专 砖诪讞讛 住谞讛讚专讬谉 (谞讞:)
355 注讬讬谉 讘诪谞讞转 讞讬谞讜讱 驻专砖转 讘专讗砖讬转 诪爪讜讛 讗 讗讜转 讬"讟 (讚驻讜住 诪讻讜谉 讬专讜砖诇讬诐) 讜讝"诇 讚诪讘讜讗专 讘专"诪 砖诐 讛讬"讝 讛注讘讚 诪讜转专 讘讗诪讜 讜讘讘转讜 讜讻讜' 砖讻讘专 讬爪讗 诪讻诇诇 讘"谞 讜讗讬谉 讛注专讬讜转 讛讗住讜专讜转 注诇 讛注讻讜"诐 讗住讜专讜转 诇讜 讜诇讗 讘讗 诇讻诇诇 讬砖专讗诇 讻讚讬 砖讬讗住专讜 注诇讬讜 讛注专讬讜转 讛讗住讜专讜转 注诇 讛讙专讬诐 注讻"诇 讜讘讛讬"讞 讻转讘 讬专讗讛 诇讬 砖讗诐 讘讗 讛注讘讚 注诇 讛讝讻专 讗讜 注诇 讛讘讛诪讛 讬讛专讙讜 讜讻讜' 讜注"砖 讘讛砖讙讜转 讜讘诪"诪 讚讙诐 讗"讗 讗住讜专讛 注诇讬讜 讚讛讜讗 讗讬谞讛 诪讞诪转 拽讜专讘讛 讜讻谉 讝讻专 讜讘讛诪讛 注"砖, 讜诪讚诇讗 诪砖讻讞转 诇讛 诇讛专"诪 砖讬讛讬讛 讛注讘讚 诪讜讝讛专 注诇 注专讬讜转 专拽 讘讝讻专 讜讘讛诪讛 诪讘讜讗专 诇讛讚讬讗 讚砖讜诐 拽讜专讘讛 诇"砖 讘注讘讚 讗驻讬' 诪讛 砖讛讜诇讬讚 讘砖注转 注讘讚讜转讜 讚讗诇"讛 诪砖讻讞转 诇讛 注专讬讜转 讻诪讜 讘讬砖专讗诇 讘转 讜讗诐 讜讗讞讜转 讜讻讚讜诪讛 讗"讻 诪讘讜讗专 讘讛讚讬讗 诪讚讘专讬讜 讚讗讬谉 讛讘谞讬诐 谞讞砖讘讬谉 讻诇诇 讘谞讬讜 讜讻讜', 讜讛谞讛 诇讛专"诪 讬爪讗 讚讬谉 讝讛 讚注讘讚 讗讬谉 诇讜 砖讗专 讻诇诇 诪住谞讛讚专讬谉 谞"讞 讗专"讞 注讘讚 诪讜转专 讘讗诪讜 讜诪讜转专 讘讘转讜 讚讬爪讗 诪讻诇诇 讘"谞 讜诇讻诇诇 讬砖专讗诇 诇讗 讘讗 讻诪讘讜讗专 砖诐 讘讛讛"诪 讜诇讛专"诪 讛驻讬专讜砖 讚讗"讞 注诇 讗诪讜 讗驻讬' 谞讜诇讚 讘注讘讚讜转讛 诇讗讞专 砖讟讘诇讛, 讜讻谉 讗"讞 注诇 讘转讜 讗驻讬' 谞讜诇讚讛 讘注讘讚讜转讜, 讜讛诪注讬讬谉 砖诐 讘专砖"讬 讬专讗讛 驻讬专讜砖 讗讞专 讘讚讘专讬 专"讞 讚讛谞讛 砖诐 诪讘讜讗专 诇驻谞讬 讝讛 讚注讻讜"诐 讘注讜讚讜 讘讙讬讜转讜 讗诪讜 讗住讜专讛 注诇讬讜 讜讻"驻 讛专"诪 讘讛' 诪诇讻讬诐 讜讻谉 诪讘讜讗专 砖诐 注讜讚 讚注讻讜"诐 讗住讜专 讘讘转讜 讜讛讬讬谞讜 拽讜讚诐 砖谞转讙讬讬专, 讜诪讘讜讗专 砖诐 讘驻"讬 讜讻谉 讘讬讘诪讜转 讚注讻讜"诐 砖谞转讙讬讬专 讻拽讟谉 砖谞讜诇讚 讚诪讬 讜诪讜转专 讘讻诇 讛注专讬讜转 诪砖讜诐 砖讗专 讗驻讬' 讘讗诪讜 讜砖讗专 讻诇 注专讬讜转 砖谞讗住专讜 注诇讬讜 讘注讜讚讜 讘讙讬讜转讜 讻讬 讛讜讗 诇讙诪专讬 讻拽讟谉 砖谞讜诇讚 讜讗讬谉 诇讜 拽讜专讘讛 讻诇诇, 讗讱 讗讜转谉 注专讬讜转 砖谞讗住专讜 注诇讬讜 讘讙讬讜转讜 讗住讜专讬谉 诪讚专讘谞谉 讘讙讬专讜转讜 讻讚讬 砖诇讗 讬讗诪专讜 讘讗谞讜 诪拽讚讜砖讛 讞诪讜专讛 诇拽讚讜砖讛 拽诇讛 讜讻讜' 讗讱 讗诐 诇讗 谞转讙讬讬专 诇讙诪专讬 诇讛讬讜转 讬砖专讗诇 讙诪讜专 专拽 诇注讘讚 砖诪诇 讜讟讘诇 讜拽讬讘诇 注诇讬讜 诪爪讜转 注"讝 讗诪专 专"讞 讚注讘讚 诪讜转专 讘讗诪讜 讜讘转讜, 讜讛讬讬谞讜 砖讛注讘讚 谞讜诇讚 诪讗诪讜 讘讙讬讜转讜 讜讻谉 讘转讜 讜讗讞"讝 诪诇讜 讜讟讘诇讜 诇砖诐 注讘讚讜转 注"讝 拽讗诪专 专"讞 讚讬爪讗 诪讻诇诇 讘"谞 讚讚讬谞讜 讻拽讟谉 砖谞讜诇讚 讜诇讻诇诇 讬砖专讗诇 诇讗 讘讗 讚讛讬讬谞讜 砖讬讗住专讜 注诇讬讜 讗驻讬' 讘讙讬专讜转讜 诪讚专讘谞谉 讻讚讬 砖诇讗 讬讗诪专讜 讘讗谞讜 讜讻讜' 讻讬讜谉 讚讛讬' 讗住讜专讛 注诇讬讜 拽讜讚诐 诪"诪 诇讗 讙讝专讜 注诇讬讜 专讘谞谉 讻讬讜谉 讚诇讻诇诇 讬砖专讗诇 诇讗 讘讗, 讜讝讛 诪讘讜讗专 诇讛讚讬讗 讘驻讬专砖"讬 砖诐 讚"讛 讜诇讻诇诇 讬砖专讗诇 诇讗 讘讗 讚诇讙讝讜专 诇讬' 注诇讬讜 诪砖讜诐 砖诪讗 讬讗诪专讜 讘讗谞讜 讜讻讜' 讜注讬"砖 讜诇诪讛 诇讗 驻讬' 讻驻砖讜讟讜 讚专"讞 诪砖诪讬注谞讜 讚诪讜转专 讘讗诪讜 讜讗讞讜转讜 讛讬讬谞讜 讗驻讬诇讜 讘注讘讚讜转讜 讜讻驻砖讟讜转 诇砖讜谉 讛砖"住 讚讗诪讜 讜讗讞讜转讜 讘注讘讚讜转讜 谞讜诇讚讜 诪"诪 诇讻诇诇 讬砖专讗诇 诇讗 讘讗 讜讗讬谉 注专讬讜转 讛讗住讜专讜转 注诇 讬砖专讗诇 讗住讜专讬诐 注诇讬讜 讜讙诐 诪转讜专转 讘"谞 讬爪讗 砖讬讛讬讜 讗住讜专讬诐 诇讜 诪转讜专转 讘"谞 讗注"讻 住讘专转 专砖"讬 讚诪讝讛 诇讗 谞砖诪注 讚讬谉 讝讛 讻讬讜谉 讚注讘讚 讞讬讬讘 讘诪爪讜转 讻讗砖讛 讗"讻 注专讬讜转 讗住讜专讜转 诇讜 讙"讻 讻讗砖讛 讜诇讗 转诇讬谞谉 讘诪讛 讚讗讬谉 诇讜 讬讬讞住 讜注' 诇拽诪谉 讘"讛 讚讬砖 注讜讚 讛专讘讛 砖讗讬谞诐 诪转讬讬讞住讬诐 讗讞专讬讜 诪"诪 讬砖 诇讛诐 拽讜专讘讛 讚砖讗专 诪爪讚 讛讗讘 讗祝 注诇 驻讬 砖讗讬谞讜 诪转讬讬讞住 讗讞专讬讜 讜讝讛 讜讚讗讬 讻"注 诪讜讚讬诐 讚诇讗讞专 砖谞砖转讞专专讜 讗讬谉 诇讛诐 拽讜专讘讛 注' 讬讘诪讜转 驻' 谞讜砖讗讬谉 讚讻拽讟谉 砖谞讜诇讚 讚诪讬 讻诪讜 讙专 砖谞转讙讬讬专 讜讛"讛 诪注讘讚讜转 诇砖讞专讜专 讻讬讜谉 砖谞讻谞住 讘讻诇诇 讬砖专讗诇 讛专讬 讛讜讗 讻拽讟谉 砖谞讜诇讚 讗讘诇 讻"讝 砖诇讗 谞砖转讞专专 砖诇讗 讬讛讬讛 注诇讬讜 砖讜诐 讗讬住讜专 注专讜讛 讗驻讬' 诪讛 砖讗住讜专讜转 注诇 讛注讻讜"诐 讜讬讛讬讜 拽讬诇 诪注讻讜"诐 讝讛 诇讗 住"诇 诇专砖"讬 讚讗讬谉 诇谞讜 专讗讬' 注"讝 讜住讘专转讜 讚讚讜拽讗 讘讗诪讜 讜讘转讜 砖讛讬讛 诇讜 讘注讜讚讜 注讻讜"诐 讜谞注砖讛 注讘讚 讚讙"讻 讻拽讟谉 砖谞讜诇讚 讚诪讬 讻讬讜谉 砖谞转讜住祝 注诇讬讜 拽讚讜砖讛 讚诪诇 讜讟讘诇 讜讛专讬 讛讜讗 讻讗砖讛 讗"讻 诪讜转专 讘注专讬讜转 砖讛讬讜 诪讙讬讜转讜 砖讗专 讘砖专 讜讙诐 讞讜诪专转 讞讝"诇 诇讗 讞诇 注诇讬讜 讚诇"讙 注诇讬讜 讻讬讜谉 讚讗讬谞讜 讬砖专讗诇 讙诪讜专 讗讘诇 讻"讝 注讘讚讜转讜 讻诇 注专讬讜转 讗住讜专讜转 注诇讬讜 讗诪讜 讜讘转讜 讜讗讞讜转讜 讜讛讚讜诪讛 讞讜抓 诪讞诪转 讗讬砖讜转 讚讗讬谉 讗讬砖讜转 诇注讘讚 讜讗住讜专讜转 注诇讬讜 诪讛"转 讻讬砖专讗诇 讙诪讜专, 讜注讬讬谉 讞讬讚讜砖讬 讛专"谉 讘住谞讛讚专讬谉 砖诐 诪驻讜专砖 讬讜转专 讘讬讗讜专 驻讬专砖"讬 讛谞"诇 砖驻讬' 注诇 讬爪讗 诪讻诇诇 讻讜转讬 砖讗讬谉 诇讜 拽讜专讘讛 注诐 讛讻讜转讬 讚讻拽讟谉 砖谞讜诇讚 讚诪讬 讜诇讻诇诇 讬砖专讗诇 诇讗 讘讗 诇讗住讜专 注诇讬讜 注专讬讜转 砖诪讗 讬讗诪专讜 讜讻讜' 讜注讬"砖 诪讘讜讗专 诪讚讘专讬讜 砖注讬拽专 讛讛讬转专 讛讜讗 讻讬讜谉 砖谞讜诇讚讜 讘讙讬讜转讜 讜诪诇 讜讟讘诇 诇砖诐 注讘讚讜转 讜讛专"诪 讜讛专讗讘"讚 讚砖转拽 诇讬' 讜讛讛"诪 砖驻讬' 讘讗"讗 诪住转诪讗 诪爪讗讜 讗讬讝讛 专讗讬讛 诇讚讘专讬讛诐 注讻"诇.
356 讜讻注讬谉 讝讛 讛拽砖讛 讛讙专注"讗 讝爪"诇 (讘砖讜"转 专注"讗 诪讛讚讜专讗 拽诪讗 住讬诪谉 拽讻讗) 讜讝"诇 讜诪讚讬 注讘专讬 讘讛讛讬讗 注谞讬谞讗 讘诪"砖 讛专诪讘"诐 (驻讬"讚 诪讛诇' 讗讬住讜专讬 讘讬讗讛) 讛谞讜砖讗 讙讬讜专转 讜讘转讛 讜讻讜' 讬讜砖讘 注诐 讗讞转 诪讛谉 讜诪讙专砖 讛砖谞讬讛, 讜讛讛"诪 讻' 讜讚讬谞讜 讜讚讗讬 讗诪转 讜讻讜' 讜讘注谞讬讬 拽砖讛 诪讗讚, 讚讘谞讜砖讗 讗讜转谉 讗讞专 砖谞转讙讬讬专讜 讚转驻住讬 讘讛 拽讚讜砖讬谉 讘砖转讬讛谉 诪讚讗讜专讬讬转讗 诪讛 诪讛谞讬 诇讙专砖 讛砖谞讬' 讛讗 讘讬砖专讗诇 讻讛"讙 讛讜讬 讗诐 讙专讜砖转讜 讗讜 讘转 讙专讜砖转讜, 讜讘讙专 讛讜"诇 诇讗住讜专 诪讚专讘谞谉, 讜讛专讬 讘诪转讛 讗砖转讜 讚诪讜转专 讘讗诪讛 讛讜讗 专拽 诪砖讜诐 讚拽诇讬砖 讗讬住讜专讗, 讗讘诇 讘诇讗"讛 讗祝 讚注转讛 讗讬谞讜 讬讜砖讘 注诐 砖转讬讛谉 讘讬讞讚 讗住讜专讛, 讗"讻 讘讙讬专砖 讗' 讚诇讗 讗拽诇讬砖 讗讬住讜专讗, 讗诪讗讬 诪讜转专 讘砖谞讬讛 注讻"诇.
357 讜讛拽砖讜 讛转诇诪讬讚讬诐 诇专讘讬谞讜 讜讛专讬 拽讬讬"诇 讚讘砖谞讬讜转 诇注专讬讜转 拽讬讚讜砖讬谉 转驻住讬 讘讛讜, 讜诪"砖 讚讗讬住讜专 讗砖讛 讜讘转讛 诪讚专讘谞谉 诇讗 讞诇讬谉 讘讛谉 拽讬讚讜砖讬谉. 讜转讬专抓 专讘讬谞讜 讝爪"诇 讚砖谞讬讜转 诇注专讬讜转 砖讗谞讬 讚讛讜讬 讞诇讜转 讗讬住讜专 讘讬讗讛 诪讚专讘谞谉, 讗讱 讗讬谞谉 讞诇讜转 砖诐 讗讬住讜专 注专讜讛 诪讚专讘谞谉 讜诪砖讜"讛 拽讬讚讜砖讬谉 转驻住讬 讘讛谉. 诪砖讗"讻 讻讗谉 讘讙专 砖谞转讙讬讬专 讛专讘谞谉 讛诪砖讬讻讜 讗转 讛拽讜专讘讛 砖讞诇讛 讘讙讬讜转谉, 讜讛讜讬 讞诇讜转 砖诐 讗讬住讜专 注专讜讛 诪讚专讘谞谉 讚讗砖讛 讜讘转讛, 讜诪砖讜"讛 诇讗 转驻住讬 讘讛谉 拽讬讚讜砖讬谉 讻诇诇 讻砖拽讬讚砖谉 讘讘转 讗讞转.
358 讜注讬讬谉 讘砖讜"转 专注"讗 诪讛讚讜专讗 拽诪讗 住讬诪谉 拽讻"讗.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

